[EWB Intervju] Vela: Proširenje EU se nastavlja, nema "zamora" - European Western Balkans\nAutor Nikola Burazer 30. 03. 2017. 03. 04. 2017.\nDžordž Vela; Foto: Ministarstvo spoljnih poslova Malte\nEkskluzivni intervju sa Džordžom Velom, ministrom spoljnih poslova Malte, koja trenutno predsedava Savetom Evropske unije.\nEuropean Western Balkans: Evropsko proširenje je često viđeno kao “prva žrtva“ izazova sa kojima se trenutno susreće Evropska unija. Koja je pozicija Malte u odnosu na proširenje EU, posebno u odnosu na Zapadni Balkan?\nDžV: U ovom trenutku se osećam veoma snažno i pozdravljam svaku priliku da ponovim svoj stav. Tu ne bi uopšte trebalo da bude žrtava, jer ne gledamo u igru sa nultom sumom. Proces proširenja se nastavlja. Politika Malte je ta da podržava strogo i fer uslovljavanje i individualni pristup zasnovan na rezultatima za svaku državu kandidata ili potencijalnog kandidata. Imao sam priliku da posetim nekoliko prestonica Zapadnog Balkana sa pozivom za nastavak reformi i dobrosusedskih odnosa koji vode ka krajnjem cilju pristupanja Evropskoj uniji. Moja poslednja poseta bila je Bosni i Hercegovini, i tamo sam, takođe, ponovio poruku o motivaciji mojim kolegama. Definitivno nema “zamora u proširenju“ u EU.\nEWB: Šta vidite kao glavne probleme ili prepreke sa kojima se države Zapadnog Balkana susreću na svom putu ka članstvu EU?\nDžV: Glavni izazovi se odnose na sveobuhvatne reforme koje moraju da budu sprovedene. Malta je relativno skoro prošla kroz ovaj proces, pre nego što je postala član EU u 2004, i mogu vam reći da su rad i osetljiva pitanja uključena u napredovanju u spovođenju reformi, koje su ponekad čak i bolne, i zahtevaju posvećenost i marljivost. Pored mukotrpnih tehničkih stvari koje se tiču pravnih tekovina EU, države u ovom regionu moraju da gledaju dalje od prošlih i sadašnjih međusobnih tenzija i podela i da ulažu u harmoničnu regionalnu integraciju, da im ona bude cilj.\nEWB: Migracije u EU su očigledno veliki problem za Maltu i za malteško predsedavanje. Kako biste ocenili saradnju Zapadnog Balkana sa EU po pitanju migracija?\nDžV: Ono što smo videli da se odvija na Zapadnom Balkanu, šokiralo je svet i pokrenuo ga na akciju. Malta, kao država koja je dugo bila izložena migracijama na putu centralnog Mediterana sa poreklom iz država afričkog rog, u tom trenutku mogla je lako da se poistoveti sa državama Zapadnog Balkana koje su direktno pogođene neviđenim prilivom. Ovo zaista nije stvar sa koja se može lako oceniti, jer svaka država donosi odluke na osnovu svojih specifičnih okolnosti. Ograničiću se na to da su principi humanosti i saosećanja osnovne vrednosti na kojima je zasnovana Evropa, i veoma sam zadovoljan jer Malta aktivno učestvuje u programima relokacije i ponovnog naseljavanja, uprkos veoma izazovnim scenarijima.\nDžordž VelaMaltaPredsedavanje EUProširenje EU


MIHAJLOVIĆ: Gradnja STANOVA ZA BEZBEDNJAKE teče po planu\nLokalne vesti - Četvrtak 18.07.2019 - 18:34\nMinistarka Mihajlović prilikom obilaska gradilišta. Foto: G.Mitić/OK Radio\n- Zadovoljna sam dinamikom, a ono što je potrebno Srbiji jeste što više gradilišta ne samo u oblasti putne infrastrukture, već i stanogradnje.\nKao što je poznato, naš plan je da izgradimo 8.000 stanova.\nIntenzivno razmišljamo o sličnom projektu, i da pod povoljnim uslovima omogućimo kupovinu stanova i za prosvetne i zdravstvene radnike, o čemu ćemo se u narednom periodu konkretno dogovoriti - naglasila je Mihajlovićeva.\nOvo je praktično pilot projekat, dodala je, koji daje odlične rezultate, a grad Vranje je prva lokalna samouprava koja je blagovremeno izvršila sve pripreme za njegovu realizaciju.\nPrisutnima se obratio i načelnik Pčinjskog upravnog okruga Srećko Pejković kazavši da je jug Srbije dobio najsavremeniji auto - put, a da će ovde biti izgrađeni i prvi stanovi za pripadnike snaga bezbednosti.\n- Republici nisu problem finansijska sredstva, neophodno je da imamo gotove projekte, koje ćemo uz podršku državnog vrha realizovati - rekao je Pejković.\n- Grad Vranje u ovaj projekat ušao je vrlo odgovorno ispunivši sve uslove neophodne za realizaciju ovog vrlo značajnog projekta.\nStanovi će biti izgrađeni u roku, a lokalna samouprava preduzima sve neophodne aktivnosti za drugu fazu projekta - rekao je Antić.\nGovorili su i Nebojša Šurlan, direktor Građevinske direkcije Srbije i Emre Takmal, potpredsednik Tašjapi kompanije koja je angžaovana na izgradnji.\nOni su istakli da će svi rokovi biti ispoštovani, a da će kvalitet stanova namenjenih pripadnicima snaga bezbednost biti po propisanim standardima. Istakli su i dobru saradnju sa lokalnom samoupravom, koja pruža svu neophodnu podršku u realizaciji ovog projekta.\nPoseta ministarke Zorane Mihajlović


M. D.\t 13. novembra 2016. 18:00\nTramp je u svom životu zaradio dosta novca, a samo dan nakon što je izabran za predsednika SAD-a, došlo je vreme i da drugi zarade na njemu. Dosetljivi trgovci na eBayu počeli su da prodaju pregršt “retkih predmeta” sa Trampovim imenom, logotipom, potpisom.\nU ponudi se tako našla bejzbolska loptica sa navodnim Trampovim potpisom za 2000 dolara, kapa sa natpisom “Učinimo Ameriku ponovo velikom” dostiže cenu i do 1000 dolara, a za isti toliki iznos prodaje se i naslovnica Plejboja koju je Donald lično potpisao, piše Dejli Star.\nZanimljivo je i da je ružičasta kapa sa Trampovim potpisom i sloganom dostigla vrednost od čak 2000 dolara. DVD-i Trampovog rijalitija “Pripravnik” takođe ima (pre)visoku cenu i na internetu se prodaju za 500 dolara.\nTo nije sve jer se i Trampova gola statua našla u prodaji. Stavljena je na aukciju sa početnom cenom od 10.000 dolara. Čini se da niko za golog Trampa nije bio spreman da izdvoji toliku sumu, pa je aukcija okončana.


Počinju pregovori o novom aranžmanu s MMF-om - Vijesti Srpske – Najnovije vijesti iz Republike Srpske\nNaslovna Najnovije Počinju pregovori o novom aranžmanu s MMF-om\nSARAJEVO, BANJALUKA – Evropski čelnici Međunarodnog monetarnog fonda (MMF) održaće sutra sastanak s predstavnicima BiH u vezi sa zastojem u sprovođenju reformi, a jedna od tema će biti u vezi sa uslovima za novi aranžman s ovom međunarodnom finansijskom organizacijom.\nKako je rečeno „Nezavisnim“, svi čekaju ishod tog sastanka, a postoje očekivanja, mada, kako nam je rečeno, neosnovana, da bi MMF mogao odustati od uslova koji su postavljeni pred BiH kako bi bio odobren novi produženi aranžman.\nKako saznajemo, međunarodna zajednica će insistirati na ispunjavanju svih uslova, a posebno onih koji se odnose na stvaranje jedinstvenog registra fizičkih lica pri Centralnoj banci BiH, što u RS vide kao prenos nadležnosti.\nEndrju Džuel, stalni predstavnik MMF-a u BiH, kaže da je MMF spreman da nastavi pregovore u svakom trenutku.\n„Da bi se pregovori uspješno mogli završiti, vlasti bi trebalo da se saglase o reformama s kojima se odavno kasni, a od kojih će koristi imati obični građani. Cilj novog aranžmana je ne samo da pomogne BiH da prođe kroz trenutnu krizu s kovidom, nego i da izgradi temelj za brži i inkluzivniji ekonomski razvoj u budućnosti“, rekao nam je Džuel.\nU Ministarstvu finansija RS nisu željeli da u ovom trenutku otvaraju karte, te su pojasnili da će se o svemu izjasniti nakon sutrašnjeg razgovora s misijom MMF-a. Odgovore nam nisu poslale ni njihove federalne kolege, dok je predsjedavajući Savjeta ministara Zoran Tegeltija rekao da je MMF previše na periferiji svih događanja u vezi s pandemijom virusa korona u trenutku kada je potrebna finansijska podrška ne samo BiH, već svim zemljama koje se suočavaju s ogromnim troškovima u zdravastvenom sektoru, ali i potrebi da pomognu realnom sektoru. Tegeltija je za RTRS rekao da uskoro počinje proljećno zasjedanje MMF-a, te da će iskoristiti priliku da iznese svoj stav i kako on vidi situaciju, jer nije u redu da MMF bude po strani u vrijeme pandemije.\nOsim uspostavljanja centralnog registra, uslovi se odnose i na usvajanje zakona o električnoj energiji i gasu u skladu s Trećim energetskim paketom Energetske zajednice, te zakona o elektronskom potpisu na državnom nivou.\nU Centralnoj banci (CB) BiH za „Nezavisne“ kažu da bi registar računa fizičkih lica omogućio da ovlaštene institucije imaju pouzdan i transparentan uvid u stanje na bankovnim računima fizičkih lica kod komercijalnih banaka.\n„Slično kako već funkcioniše registar za pravna lica. CB BiH bi prikupljala informacije na jednom mjestu i davala ih onima koji treba da nadziru i sprovode istrage. Kontrolu transakcija bi sprovodile druge institucije, kako već to sada funkcioniše, ali bi registar omogućio puno bolji nadzor i sprečavanje nezakonitih radnji“, naglašeno nam je u odgovoru.\n„Nezavisne“ takođe nezvanično saznaju da je prijedlog iz RS bio da registar ostane na nivou RS, ali da bi nadležni organi imali mogućnost da u svakom trenutku mogu zatražiti uvid u stanje bilo kog računa za koji postoji opravdani interes. Kako nam je rečeno, ovo je odbijeno jer nije bilo moguće uspostaviti tehničku garanciju da sporni podaci ne bi mogli biti izbrisani ili premješteni na druge račune prije nego što nadležni organ uspostavi uvid.


SVETSKA BANKA ZA SMANJENJE UDELA LOKALNE VLASTI U POREZU\nSvetska banka je ocenila da bi ponovno smanjenje sa 80 na 40 odsto poreza na zarade koji zadržavaju lokalne samouprave, bio najdirektniji i najbolji način da se taj nivo vlasti natera na smanjenje javne potrošnje.\n"Imajući u vidu fiskalnu situaciju, svi nivoi vlasti u Srbiji moraju da se prilagode. Ovo nije trenutak za raspravu o tome da li lokalne samouprave imaju više, manje ili dovoljno novca, već na koji način mogu pomoći javnom sektoru", rekao je Vilijam Dilindžer (William Dillinger), vodeći specijalista Svetske banke za upravljanje javnim sektorom.\nNa predstavljanju izveštaja Svetske banke o prihodima i rashodima opština u Srbiji, on je rekao da, dok centralna vlast smanjuje potrošnju, lokalna samouprava je kroz povećanje udela u porezu na zarade sa 40 na 80 odsto do sada bila delimično zaštićena od pritiska da se tome prilagodi.\nDilindžer je naveo da bi drugi, manje poželjan, način fiskalnog prilagođavanja bio da se lokalnim vlastima smanje transferi iz budžeta.\nOn je naveo da je to u teoriji smanjenje od 1,7 odsto BDP, ali je istakao da to ne bi bilo dobro jer bi pogodilo najsiromašnije opštine zbog načina raspodela transfera.\nDilindzer je rekao da bi lokalna vlast smanjenje prihoda od poreza na zarade mogla da nadoknadi povećanjem prihoda iz lokalnih izvora, a jedan od način bilo bi povećanje poreza na imovinu kompanija, pošto je sada nivo tog poreza nizak.\nOpštine i gradovi bi povećali prihod tako što bi taj porez naplaćivali po tržišnim cenama, a ne, kao sada, po knjigovodstvenoj vrednosti.\nDruga mogućnost je, po rečima Dilindžera, da lokalna samouprava poveća naknadu za uređenje gradskog građevinskog zemljišta jer je, kako je rekao, nelogično da ta naknada na rubnim delovima grada bude daleko niža nego u centru, jer je na periferiji potrebno više novca za radove za uređenje infrastrukture.\nDilindžer je ocenio da bi se lokalne samouprave smanjenju prihoda mogle prilagoditi smanjenjem rashoda, davanjem manjih subvencija opštinskim javnim preduzećima.\n"Mišljenje Svetske banke je da cene u gradskom saobraćaju u Beogradu treba povećati, ili treba smanjiti broj povlašćenih putnika", rekao je Dilindžer, ukazavši da GSP mora da smanji rashode.\nU izveštaju Svetske banke je ocenjeno da posebnu opasnost predstavlja "rupa" u gornjoj granici opštinskog zaduživanja, koja je postavljena na 50 odsto opštinskih prihoda iz prethodne godine.\nIzuzetak koji bi trebalo ukinuti, napravljen je za zajmove s rokom dospeća od pet i više godina, piše u izveštaju Svetske banke.


Ključna reč - održivi razvoj - Termotehnika\nPolitika razvoja obnovljive energije u kontekstu evropskih integracija Srbije\nRazvoj mera politike u oblasti obnovljive energije u Srbiji pokrenut je nakon demokratske tranzicije krajem 2000. godine kao deo vladinih napora da se postigne održivi ekonomski razvoj i da se srpsko tržište integriše sa svetskim, a posebnom evropskim tržištem. Radi se o relativno novoj politici ne samo u Srbiji, već i širom sveta. Mere za podsticanje upotrebe obnovljivih izvora energije postojale su samo u nekoliko zemalja u 1980, postajući šire popularne krajem 1990, te posebno se razvijajući tokom 2005-2010, naročito u Evropi. Prva Bela knjiga Evropske Unije koja uspostavlja strateški okvir, kao i Akcioni plan za razvoj obnovljivih izvora energije, objavljeni su 1997, i pretočeni u dve direktive u 2001 i 2003 (podstiču proizvodnju struje iz obnovljivih izvora energije i korišćenje biogoriva ili drugih obnovljivih goriva za transport (zamenjeno Direktivom 2009/28/EC). Prvi zamah nastao je 2007. godine usvajanjem Strateškog okvira za obnovljivu energiju uz obavezujući cilj da 20% energije treba da potiče iz obnovljivih izvora do 2020 u EU, što je dovelo do Direktive za podsticanje obnovljivih izvora energije u 2009, obuhvatajući i obavezu država članica EU da usvoje nacionalne akcione planove u ovoj oblasti do jula 2010. Srbija, koja teži članstvu u EU, pristupila je EU Energetskom sporazumu Jugoistočne Evrope i EU 2005, koji obuhvata i navedene direktive. Srbija je potom, u 2009. usvojila Uredbu o podsticajima za proizvodnju električne energije iz obnovljivih izvora, koja određuje i podsticajne cene obnovljive energije. Srbija je takođe članica-osnivač Međunarodne agencije za obnovljivu energiju (IRENA) i prati inicijative Ujedinjenih nacija u ovoj oblasti. Kao rezultat uvedenih i planiranih mera politike, značajne investicije se očekuju u sektoru obnovljive energije u Srbiji, stvarajući tzv. zelene poslove i omogućavajući više održiv ekonomski razvoj. U ovom članku se razmatraju i analiziraju mere politike obnovljive energije u Srbiji, kao i trendovi razvoja ove politike u EU i svetu. Zaključuje se da energetska efikasnost može biti još važniji cilj za Srbiju, jer hidroenergija je već značajan izvor obnovljive energije, tako da Srbija bitno doprinosi ekološkoj energetskoj politici u Evropi.\n0350-218X, 38 (2012), 2, 175-189 preuzimanje\nPerspektive i dileme za proizvodnju i korišćenje biogoriva u Srbiji\nU skladu sa obavezama definisanim ugovorom o osnivanju Energetske zajednice, u Srbiji još uvek nije ostvareno tržište tečnih biogoriva, biodizela i bioetanola. Pravni okvir za proizvodnju i korišćenje biogoriva u Srbiji nije dovoljno razrađen, tako da nema konkretnih rezultata i napretka u proizvodnji i korišćenju biogoriva. Cilj ovog rada je da otkloni dileme u vezi sa proizvodnjom i korišćenjem biogoriva u Srbiji. Srbija ima potencijala za proizvodnju biogoriva, a u skladu sa EU direktivom 2009/28/ES i obavezu da do 2020. godine dostigne cilj od 10% učešća biogoriva u transportu. U radu je prikazano postojeće stanje u Srbiji, na osnovu kojeg je dat kompleks mera u cilju podsticanja proizvodnje biogoriva, pre svega radi intenzivnijeg razvoja poljoprivrede, smanjenja zagađivanja životne sredine, smanjenja uvoza sirove nafte i radi otvaranja novih radnih mesta.\n0350-218X, 39 (2013), 1-2, 1-10 preuzimanje


Moguća katastrofa, Kinezi, SAD, Putine, pomagajte! - Balkanska\nNeodgovorno ponašanje Prištine može da dovede do katastrofe, jer Srbija ne može i neće mirno da gleda uništavanje srpskog naroda, kaže Vučić. “Stalne provokacije vode u bezizlaznu situaciju – da štitimo srpski narod na Кosovu”…\nPredsednik Vučić je zamolio ambasadora Čepurina da predsednika Putina i rukovodstvo prijateljske Rusije upozori da Srbiju i region kao da neko namerno gura u sukob. “Srbija ničim ne izaziva nestabilnost, ali ćemo stalnim provokacijama biti dovedeni u bezizlaznu situaciju da štitimo srpski narod na Кosovu i Metohiji. Srbija ne sme da dozvoli progon sopstvenog naroda”,rekao je predsednik Vučić.\n“Ove carine su farsa, nekada je to bila tragedija, a sada je to već farsa”, rekao je Čepurin u Institutu za međunarodnu politiku i privredu gde je održao predavanje “Partnerstvo Rusije i Srbije u kontekstu savremenih međunarodnih događaja”.\n“Istrajavanje Prištine na taksama na robu iz Centralne Srbije i, još više, na formiranju vojske tzv. Кosova izaziva veliku zabrinutost Srbije za budućnost srpskog naroda na Кosovu i Metohiji”, rekao je predsednik Vučić.\nPredsednik Vučić je podsetio na odredbe Briselskog sporazuma i Rezolucije 1244, kao i na odredbe CEFTA, naglasivši da Srbija nije prekršila nijednu od njih. “Srbija ubrzano ekonomski napreduje i zato je iskreno za mir i stabilnost”, rekao je predsednik Vučić i dodao da je potrebno da Priština ukine takse, kako bi se, uz posredstvo Evropske unije, nastavio Briselski dijalog i traženje kompromisnog rešenja za pitanje Кosova i Metohije.\n— Ambassador Kyle Scott (@usambserbia) 04. децембар 2018.\nTags: ALEKSANDAR ČEPURIN, ALEKSANDAR VUČIĆ, KAJL SKOT, KOSOVO, LI MANČANG


Evropol muku muči sa pravom najezdom narko kurira\nU modi narkoturizam\nPrema najnovijim podacima Ujedinjenih nacija, oko 50 miliona ljudi širom sveta redovno uzima drogu, uglavnom heroin, kokain i sintetičku drogu, a godišnja vrednost trgovine narkoticima iznosi oko 400 milijardi dolara, skoro koliko iznosi i svetski turistički promet.\nU poslednje vreme javlja se, međutim, fenomen takozvanog narkoturizma, što predstavlja dodatnu glavobolju vlastima mnogih zemalja jer se radi o relativno novoj pojavi za koju još nije pronađen lek. Radi se zapravo o narko kuririma, koji za "nagradu" od 2000 do 5000 dolara po isporuci, prenose drogu u putničkim avionima.\nKako se boriti i odupreti tom narkoturizmu bila je glavna tema upravo završenog sastanka u sedištu Evropola, zajedničke policije Evropske unije, u Hagu, na kojem su učestvovali policajci, carinici i vladini predstavnici iz više evropskih zemalja.\nNa udaru narkoturista, kako je rečeno na tom sastanku, su u Evropi najviše Holandija i Velika Britanija.\nAkteri tog "turizma" su specijalni kuriri koji prenose drogu, uglavnom iz područja Kariba, u Evropu. Na sastanku se čulo da je holandska policija donedavno hvatala i do 400 narko kurira na svojim aerodromima.\nNe zna se, međutim, koliko ih je prošlo neopaženo. Isto tako, čuo se i podatak da deset odsto putnika u avionima koji lete iz Kariba za Veliku Britaniju prenose kokain. Karibi su, inače, postali glavni tranzitni centar iz kojeg droga iz regiona Anda kreće u Severnu Ameriku i Evropu.\nU Hagu je bilo podataka i da narko bosovi uglavnom koriste kurire, najviše u aviosaobraćaju, koji izmišljaju najneverovatnije načine kako da izbegnu carinu i policiju. U stanju su da progutaju i do pola kilograma kokaina spakovanog u kondome, rečeno je u Evropolu.\nTo, naravno, otežava njihovo otkrivanje, mada se, izgleda, policija polako ali sigurno "prilagođava" novim narko metodama o čemu svedoče i podaci o sve češćem hvatanju narko kurira na evropskim aerodromoma.\nSlaviša Lazić, poznatiji kao Đan Karlo, jedini srpski žigolo, ali sa dušom\nRomi iz Koteža osnovali prvi romski bejzbol klub\nReporter "Glasa" s lečenim alkoholičarima u njihovom klubu "Skela"\nMel Gibson, zvezda filma "Signs" o natprirodnom, sudbini, porodici...


Laseri i laserska tehnologija se danas koriste u brojnim medicinskim indikacijama. U stomatologiji je zbog svojih karakteristika , jednostavnosti u radu i bezbolnog tretmana naročito značajna njegova primena u radu sa decom i pacijentima koji imaju strah od stomatoloških intervencija, ali se koristi i u svakodnevnoj stomatološkoj praksi. Veoma efikasno deluje i na meka i na tvrda tkiva usne duplje. Efekat lasera na meka tkiva obezbeđuje manje invazivnu ˝hirurgiju bez krvi“, minimum postoperativnih komplikacija i intervenciju bez bola. Hirurške indikacije za primenu lasera na mekim tkivima su brojne: gingivektomija, uklanjanje frenuluma, incizija i drenaža apscesa, zatvaranje fistula, otkrivanje implantata, tretman periimplantitisa...\nPrimena lasera danas je neizostavan deo uspešne terapije parodontalnih oboljenja jer ima antiinflamatorno i baktericidno dejstvo. Uništavanjem bakterija u zapaljenim desnima dolazi do izlečenja gingivitisa i usporavanja parodontopatije, kao najučestalije bolesti usne duplje modernog čoveka. U endodontskoj terapiji korsti se za sterilizaciju očišćenog i obrađenog kanala korena i terapiju periapikalnih lezija u kombinaciji sa kalcijum-hidroksidom. Ostale primene lasera su mnogobrojne: tretman afti, hielita, herpes labialis-a, leukoplakije i hipersenzitivnog dentina, beljenje zuba...\nPrimena ove tehnologije znacajno je unapredila stomatolosku praksu,a njene mogućnosti su za sada neograničene. Za sigurnu primenu lasera neophodna je edukacija osoblja o laser aparatima i preuzimanje sigurnosnih i zastitnih mera za pacijente i osoblje.


“Meggle je kompanija koja je zapravo najbolja poslovna priča u Bihaću”\nNaslovnica Krajina Bihać “Meggle je kompanija koja je zapravo najbolja poslovna priča u Bihaću”\nBihać – Uvažavajući činjenicu da je mljekara Meggle u Bihaću nosilac razvoja grada Bihaća, mr.sci.Emdžad Galijašević, Općinski načelnik Bihaća posjetio je danas mljekaru Meggle i u razgovoru sa Kemalom Hrnjićem, direktorom mljekare upoznao se sa razvojnim projektima koje ova mljekara realizira u 2013.godini.\n“ Meggle je kompanija koja je zapravo najbolja poslovna priča u Bihaću i nešto na što smo svi mi Bišćani ponosni. Raduje me činjenica da i ove godine mljekara Meggle investira značajna sredstva i s obzirom da povećava proizvodnju, raduje nas činjenica da će mljekara Meggle nastaviti sa investicijama u našu mljekaru “- kazao je načelnik Galijašević.\nTokom posjete istaknuto je da mljekara Meggle Bihać pored činjenice da zapošljava 110 radnika ima 200 kooperanata koji proizvedu 2,2 miliona litara mlijeka godišnje , što u konačnici sa poticajima znači oko dva miliona KM koje mljekara plasira kooperantima na području Bihaća.\n“ Mljekara Meggle drži ekonomski i socijalni mir u našem gradu i dok sam ja načelnik Općine Bihać imati će našu maksimalnu podršku u svim segmentima koji su u nadležnosti općinske administracije “- kazao je načelnik Galijašević.\nKemal Hrnjić, direktor mljekare Meggle Bihać istakao je da mljekara Meggle kontinuiranu ulaže u razvoj bihaćke mljekare , što je vidljivo iz ovogodišnjih ulaganja koja dostižu cifru od tri miliona KM. One je dodao da će mljekara Meggle i u narednoj godini planirati investicije koje za cilj imaju održavanje liderske pozicije mljekare Meggle u Bosni i Hercegovini.


Roditelji u Džordžiji uspeli da bebi daju prezime Alah\n► Roditelji u Džordžiji uspeli da bebi daju prezime Alah\nGrupa za ljudska prava koja je tužila američku saveznu državu Džordžija zbog toga što je odbila zahtev roditelja da svojoj ćerki daju prezime Alah saopštila je danas da se država predomislila.\nAmerička unija za građanska prava Džordžijje je prošlog meseca tužila državu u ime Elizabet Hendi i Bilala Voka, koji su za svoje dete odabrali ime Zalika Grejsful Lorena Alah (ZalyKha Graceful Lorraina Allah).\nOva grupa je odustala od tužbe zbog toga što je Ministarstvo zdravlja Džordžije izdalo rodni list sa imenom koje su odabrali roditelji.\nAdvokat ministarstva je tvrdio da po zakonu bebino prezime u prvoj krštenici mora da bude ili očevo ili majčino ili kombinacija ta dve prezimena.\nMickoski: Snažan uragan zahvatio Makedoniju, ne prihvatamo sporazum s Grčkom\nNajveća opoziciona partija u Makedoniji, VMRO DPMNE, organizovala je danas u Bitolju protestni marš protiv potpisivanja sporazuma s Grčkom o rešavanju spora oko imena zemlje, prema kome će se...


Finalni sastanak Lokalnog komiteta PT&SCHE projekta - Univerzitet Metropolitan\nFinalni sastanak Lokalnog komiteta PT&SCHE projekta\nU prostorijama Kreativnog centra Univerziteta Metropolitan u Nišu, održan je finalni sastanak Lokalnog komiteta PT&SCHE projekta. Sastanku su prisustvovali srpski partneri na projektu među kojima su bili, pored projektnog tima Univerziteta Metropolitan, predstavnici Univerziteta u Beogradu, Univerziteta u Kragujevcu, Fakultet tehničkih nauka u Čačku, Visoka škola elektrotehnike i računarstva iz Beograda, kao i partnerska kompanija IRVAS iz Niša.\nPT&SCHE projekat je finansiran od strane Evropske komisije, a za cilj ima da definiše i predloži modele vanrednog studiranja, kao i studiranja u kratkim ciklusima, u skladu sa zakonskim regulativama Republike Srbije.\nNa sastanku su revidirani svi završni izveštaji lokalnih partnera i detaljno analizirani rezultati projekta. Može se sa pravom reći da je PT&SCHE projekat uspešno realizovan na zadovoljstvo svih partnera, kako stranih, tako i domaćih.\nViše o samom projektu možete pogledati na:\nponedeljak, april 8, 2019|Novosti|


Pošto smo dokumenat odštampali sledeći korak je donošenje odluke da li će dokument biti sačuvan u memoriji računara i kasnije biti ponovo iskorišćen ili ga nećete sačuvati.\nRazlozi za čuvanje dokumenta su sledeći:\n1. možete primetiti nakon štampanjа, da ste napravili grešku te ako ste dokument sačuvali, lako ćе biti ispravljena tj. nećete morati ponovo da kucate dokument\n2. izmenom sačuvanog starog dokumenta možemo stvoriti novi document kome ćеte zadati novo ime i sačuvati ga\n3. težnja da se stvori arhiva dokumenata (npr. svi ugovori i sl.)\nKod čuvanjа dokumenta važno je znati da dokument mora da ima ime (jedinstveno u fascikli gde ga čuvamo), format (wordov format ili matični libre office format .odt) i mesto gde će se dokument sačuvati.\nŠto se formata za čuvanje tiče, osnovni format Writera je OpenDocument Text, međutim sam program nam nudi još čitav spisak formata u kojima možete sačuvati svoj dokument. Ukoliko radite za klijenta, preporučljivo je da ipak izaberete Microsoft Writer format i to Microsoft Word 2007-365. Izborom ovog formata bićete sigurni da će se vaš sačuvani dokument otvoriti skoro na svakom računaru.\nShodno navedenom, dijalog za čuvanje se se sastoji iz tri glavna dela:\na) mesta gde ćе dokument biti sačuvan (gornji deo boksa)\nb) boksa za unošenje imena\nc) boksa za biranje formata dokumenta\nČuvanju dokumenta se može pristupiti na tri načina:\n1. kada isključujemo aktivni prozor (dugmence sa oznakom x u gornjem desnom uglu) ili izlazimo potpuno iz programa Writer, program nas pita da li želimo da sačuvamo dokument, ako kažemo da hoćemo pojavljuje se dijalog za čuvanje dokumenta. Tada u donjem uglu zadajemo ime dokumenta a u gornjem delu putanju gde ćе biti sačuvan. Takođe je moguće da kreiramo fasciklu i da joj zadamo ime i u nju da smestimo dokument. Ovo je vrlo važno jer ćеmo na taj način imati preglednu i efikasnu arhivu na kompjuteru.\n2. Preko naredbe Save iz menija File - procedura je ista kao što је malopre opisano naravno ako se prvi put čuva tj. kada neimenovani dokumenat prvi put čuvamo\n3. Preko naredbe Save As - vrlo važna i korisna opcija. Najčešće se koristi kada prepravljamo ranije napravljen dokument tj. stvaramo nov dokument koristeći star kao šablon, tada tako napravljen novi dokument preko opcije Save As pamtimo pod novim imenom koje zadajemo u okviru za zadavanje imena a da pritom stari dokument ne uništimo već ga možemo ponovo iskoristiti za šablon. Moguće je da isti dokument preko ove opcije sačuvamo pod istim imenom ali u različitim formatima (npr. format OpenDocumetn Text i html), tada menjamo samo format u dijalogu format. Takode ovu opciju koristimo kada isti dokument želimo da sačuvamo na više mesta (npr. u fascikli My document i na disketi) tada menjamo samo direktorijum gde ćе dokument biti sačuvan.\nSAVET: kada započinjete novi dokument, ili ste rešili da prepravkom starog napravite novi dokument,bilo bi dobro da mu odmah odredite ime i lokaciju i sačuvate ga pod novim imenom. Na vrhu ekrana, nalazi se naslov dokumenta i on ćе odmah biti prepravljen u novi naslov. U toku kucanja, povremeno pritiskajte dugmence sa oznakom diskete. Na taj način ćete sačuvati otkucane promene do momenta pritiska na disketu. Ovo je važno ukoliko se desi da nestane struje, tada gubite dokument samo do poslednje izmene ali ne i ceo dokument te ne morate da počinjete ispočetka. Ovo se naročito preporučuje ukoliko kucate dokument sa više stranica.\nJoš jedna vrlo važna stvar a tiče se čuvanja dokumenata, na traci alata (pored ikonice sa štampačem) nalazi se ikona za čuvanje u PDF formatu. Kada dokument sačuvate u PDF formatu - sasvim ste sigurni da će on gde god ga poslali, biti tačno onakav kakav ste ga snimili (drugim rečima - neće doći do greške sa slovima ili formatiranju). Moja preporuka je da ako želite da ga pošaljete preko maila ili nosite u neku kopirnicu, obavezno sačuvate i u PDF formatu. Naravno, osim u PDF formatu (koji se ne može menjati) obavezno sačuvajte dokument i u njegovom izvornom ODF formatu kako bi ste ga kasnije lako promenili.


Lavirint sa kuglicama - kocka\nKidKraftŠifra artikla: 63243\nKidKraft Lavirint sa kuglicama - kocka- pruža pet strana šarene zabave već za decu od godinu dana. Svaki panel predstavlja različite aktivnosti koje pomažu deci najmlađeg uzrasta u usavršavanju motoričkih veština i učenju o bojama i oblicima. Slatku temu farme predstavljaju ambar, jabukovo drvo, vetrenjača koja se okreće i više od toga. Gornji panel se može ukloniti za zasebno igranje. Čvrsta drvena konstrukcija doprinosi bezbednosti u vremenu za igru.\n• Pogodno za decu stariju od 12 meseci\n• Lavirint sa kuglicama i delovima od čvrstog drveta\n• Lavirint staza sa šest različitih delova za pokretanje\n• Umetaljka Prenosni zupčanici\n• Gornji panel se uklanja radi ugradnog skladištenja\n• Nije potrebno sklapanje\n• Dimenzije proizvoda (cm): 27D x 26Š x 47V


Film "Šavovi" osvojio četiri nagrade na filmskom festivalu u Španiji : Nadlanu.com\nObjavljeno 1. apr 2019. / 09:00:40\nNa 19. Međunarodnom filmskom festvalu Las Palmas de Gran Canaria održanom na Kanarskim ostrvima u periodu od 22. do 31. marta srpski film "Šavovi" reditelja Miroslava Terzića, u produkciji Uliksa Fehmija i Milene Trobozić Garfild nagrađen je sa četiri značajne nagrade.\n"Šavovi" su osvojili nagradu publike kao najbolji film festivala po njenom izboru. Nagrada za najboju žensku ulogu dodeljena je glumici Snežani Bogdanović za, kako se navodi u obrazloženju žirija: "izuzetnu, emotivnu, svedenu i snažnu interpretaciju lika krojačice Ane".\nFILM "ŠAVOVI" U BIOSKOPIMA OD 14. MARTA: Neraskidivi šavovi…\n"ŠAVOVI" PREMIJERNO NA 47. FESTU: Istinita priča jedne majke…\nOSVOJILI I ŽIRI I PUBLIKU: "Šavovi" nagrađeni na 69.…\nDa podsetimo, film "Šavovi" premijerno je prikazan u programu Panorama, na ovogodišnjem Međunarodnom filmskom festivalu u Berlinu, gde je osvojio nagradu za najbolji evropski film u ovoj selekciji i drugu nagradu publike.\nTakođe, na 47. FEST-u film je dobio nagradu FIPRESCI "Nebojša Đukelić" za najbolji regionalni film, dok je glavna glumica Snežana Bogdanović osvojila nagradu za najbolju žensku ulogu.\nFilm "Šavovi" trenutno se prikazuje u bioskopima u Srbiji.


Pod pretnjom - Džejson Momoa u uzbudljivoj akciji - F i T\nHome /FILM/U bioskopu/Pod pretnjom – Džejson Momoa u uzbudljivoj akciji\nNakon što kamion sleti sa puta, ekipa kriminalaca sakriva robu u usamljenoj kolibi u šumi u nameri da se kasnije vrate po nju. Plan im kvari mladi drvoseča Džo Brejven ( Džejson Momoa) koji sa porodicom dolazi da zatvori kolibu zbog oluje i tu pronalazi heroin. Kriminalci odlučuju da pobiju celu porodicu i time uklone svedoke, ali ni to ne ide po planu. Drvoseča kreće u borbu za svoju porodicu na život i smrt.\nUloge: Jason Momoa, Jill Wagner, Zahn McClarnon\nTAGS: bioskop bioskop rakovica bioskopi repertoar bioskopski repertoar braven cine grand dobri filmovi Džejson Džejson Momoa film filmovi filmovi 2018 jason jason momoa megacom megacom film momoa najbolji filmovi najbolji filmovi 2018 novi filmovi pod pretnjom rakovica trejler braven u bioskopu\nVeče smeha uz “Džoni Ingliš…\nTom i Bob: Novi superheroji…


Kao vatreni znak ovog leta ćete pokušati da se pokažete u punom izdanju ali ćete morati da budete suočeni i sa nepredviđenim okolnostima.\nPazite se jer sve do 7. avgusta kako vi, tako i vaš partner, možete da budete skloni paralelnim vezama ili može neočekivano da vam se svidi neko ko bi mogao da u velikoj meri iskomplikuje vaš život. Dame Ovnovi biće više nego slabe i popustljive pred šarmom nekog Blizanca, drugog Ovna ili Vage.\nTeško da ćete uspeti da odolite šarmu neke Ribe ili osobe koja je preko posla vezana za inostranstvo.Tek 23.avgusta Mars ulazi u Škorpiju gde je jak i gde većini predstavnika vašeg znaka donosi strastvene avanture, jaka osećanja ali ipak, budite oprezni, jer će upravo sredinom i krajem avgusta početi da se mnogo toga dešava među planetama što se ne mora povoljno odraziti na vas.\nBićete spremni da se nesmotreno upustite u avanturu sa nekim ko je po mnogo čemu jača ličnost od vas ali ako ste dama Bik, upravo to će biti ono što će vas neodoljivo privući partneru.


Zakoni o referendumu i eksproprijaciji nemaju veze sa Rio Tintom – Balkanekspresrb.rs\nZakoni o referendumu i eksproprijaciji nemaju veze sa Rio Tintom\nPredsednica Vlade Republike Srbije Ana Brnabić izjavila je, povodom današnjeg protesta ispred Skupštine Srbije, da predlozi zakona o eksproprijaciji i o referendumu nemaju nikakve veze sa Rio Tintom.\nBrnabić je, građanima koji protestuju zbog najavljenog usvajanja ta dva zakona, poručila da ih pažljivije pročitaju, objasnivši da će zakon o eksproprijaciji služiti samo tome da neki strateški projekti mogu brže da se realizuju.\nOna je ukazala na to da, recimo, do sada nelegalan objekat na trasi nije mogao da se ukloni i da bi novi zakon trebalo da pronađe rešenje i za takve situacije.\nOvaj predlog zakona je bio dve nedelje na javnom uvidu, slati su komentari, a ovi što su danas protestovali ispred parlamenta nisu poslali nijedan komentar, rekla je premijerka.\nKada je reč o Rio Tintu, ona je navela da je sva zemlja koju poseduje Rio Sava, kao firma Rio Tinta u Srbiji, kupljena od ljudi čija je ona bila i da nema nijedne parcele koja treba da se ekspropriše.\nSve je to kupljeno bez ikakve uloge države, ljudi su samo želeli da prodaju zemlju, a oni znaju zašto, rekla je Brnabić, ponovivši da zakon nije pravljen za Rio Tinto.\nKada je u pitanju zakon o referendumu, ona je istakla da je stvar i oko njega jednako jasna i da je on trebalo da bude donet još 2009. godine.\nSadašnji zakon je samo usklađivanje sa Ustavom koji je „proguran“ 2006. godine, rekla je premijerka i dodala da je, što se tiče praga uspelosti na referendumu, i Venecijanska komisija rekla da on ne treba da postoji, jer ako postoji više prava dobijaju apstinenti od onih koji izađu na referendum.


Sadnice iz rasadnika porodice Karanović krase dvorišta širom Srbije\nNaslovna Društvo Privreda Sadnice iz rasadnika porodice Karanović krase dvorišta širom Srbije\nFoto: Privatna arhiva, izvor: Dnevnik.rs\nČELAREVO: Strpljenje, kvalitet i podrška porodice bili su presudni da rasadnička proizvodnja četinara i lišćara Radoslava Karanovića iz Čelareva danas bude prepoznata u bačkopalanačkoj opštini, ali i šire.\nKako govori sagovornik „Dnevnika“, početak proizvodnje je bio 2013. godine, kada je zajedno sa porodicom krenuo da uzgaja četinare, i to je vrste tuja – „smaragd”, „kolumna” i „globoza”. Kako bi se što bolje pripremili za dalju proizvodnju i stekli što više potrebnog znanja, porodica Karanović se u početku obratila za pomoć i stručnjaku iz Beograda koji im je pomogao kroz obuku koja je podrazumevala praktične primere i uputstva.\n– Četinare od samog početka proizvodimo ožiljavanjem reznica naših biljaka iz rasadnika – objašnjava Radoslav Karanović, kome danas u proizvodnji pomaže i supruga Jelena, čiji je ime delom bila inspiracija da rasadnik dobije naziv „Jela“.\n– Proces ožiljavanja u plasteničkim uslovima traje dva meseca, a zatim se četinari presađuju u prihvatne saksije sa kvalitetnim supstratom. Kada se korenov sistem dobro razvije, nakon otprilike godinu dana, tada ih ponovo presađujemo u veće saksije ili kako to rasadničari vole da kažu, vršimo školovanje ovih biljaka. Nakon još jednog vegetativnog ciklusa, naša sadnica je konačno spremna za presađivanje na otvorenom.\nPrvi zasad porodice Karanović bio je na površini od 2.000 kvadratnih metara u bašti u susednom Gložanu. Tu su podigli i plastenik u kome se odvijao proces ožiljavanja biljaka, a ceo prostor im je pomogao da ovladaju potrebnim veštinama proizvodnje. Kroz ovaj manji uzorak, Karanovići su bili u mogućnosti da osluškuju potrebe kupaca i da koriguju odabir biljaka i obim proizvodnje.\nDanas rasadnik „Jela“ u Čelarevu obuhvata površinu od dva hektara i fokus je i dalje na četinarskim vrstama, mada je ima i nekoliko lišćarskih vrsta, i to javor, jasen, katalpa, evodija, crveni hrast, lipa, divlji kesten, bela breza i druge. Od četinarskih vrsta zastupljena je naravno jela, kao i crni bor, evropska i srebrna smrča, Pančićeva omorika, šimšir, duglazija, nekoliko vrsta tuje i druge biljke ovog tipa.\nKako kaže sagovornik „Dnevnika“, primat u ovom rasadniku ima „tuja smaragd”, koja čini oko 60 odsto ukupne proizvodnje rasadnika. „Kraljica tuja“, kako je još zovu, najkvalitetnija je vrsta tuje koja se može naći na našem podneblju i odlična je i za pojedinačnu sadnju, ali i sadnju u grupacijama, kao što su žive ograde. Radoslav Karanović kaže da je ovo vrsta koju kupci i najviše traže, jer je svojom modrozelenom bojom izuzetno dekorativna, a nije previše zahtevna za negu i održavanje. Dobro podnosi sve tipove zemljišta, a najvažnije je da se biljka redovno zaliva tokom leta.\n– Negovanje ove vrste rasadnika zahteva veliki rad, posvećenost, strpljenje i energiju – kazuje Radoslav Karanović, i smatra da je jedan od razloga zašto se mladi proizvođači ne upuštaju često u ovu vrstu proizvodnje, verovatno i činjenica da se prvi finansijski prihodi vide tek nakon pet godina kontinuiranog ulaganja. – Da biste radili ovaj posao, odnosno da biste u njemu bili uspešni, neophodno je, pre svega, da volite to što radite i da imate ogromno strpljenje. Najteži i najzahtevniji deo rada u rasadniku je borba protiv korova, gde mi primenjujemo isključivo mehaničke mere poput okopavanja, freziranja i plevljenja. Ukoliko taj posao obavite na vremene, onda možete da uživate u plodovima svog rada, a za mene je najlepši period upravo kada krene vegetacija. Tada jasno vidite rezultate prethodnog rada i znate da li ste odradili kvalitetnu pripremu ili ste negde napravili određeni propust.\nNajviše obaveza u rasadniku ima tokom proleća, kada se intenzivno radi na održavanju i tokom jeseni kada su aktuelni poslovi sadnje i presađivanja, pa u sezoni, pored porodice, nekada budu angažovani i dodatni radnici. S druge strane, zima i praznici jesu vreme kada je aktuelna potražnja za novogodišnjim jelkama. Mnogi se upravo tada odlučuju da kupe prirodnu jelku, koja deluje i miriše mnogo lepše od onih veštačkih. Evropska smrča je vrsta koja se najviše traži za potrebe prazničnog dekorisanja, a u ovom rasadniku kupcima nude jelke sa busenom koje u kućnim uslovima mogu da opstanu i duže od mesec dana, nakon čega mogu biti zasađene u vrtu.\nKada su u pitanju planovi za budućnost, Radoslav Karanović govori da je fokus na proširivanju ponude, kao i kvalitetnijim rešenjima za navodnjavanje i prihranu biljaka, a u planu je i proširenje površine rasadnika novim zasadom.\nPomoć na početku proizvodnje, porodica Karanović je dobila i kroz subvencije Pokrajinskog sekretarijata za poljoprivredu, i to za bušenje bunara u rasadniku. Takođe, od Pokrajinskog sekretarijata za energetiku je došla subvencija za primenu solarne energije u navodnjavanju. Kako kaže Radoslav, izuzetno je zahvalan na ovakvim podsticajima i svim drugim proizvođačima preporučuje da prate konkurse i da se prijavljuju. Ovakva podrška mnogo znači kada ste početnik, ali i kasnije, kada pomaže da se posao razvija, a proizvodnja unapredi.\nRadoslav Karanović objašnjava i da ogromnu podršku u bavljenju rasadničkom proizvodnjom od samog početka dobija od svog oca, kao i od supruge Jelene. I njihova dva sina, iako još mali, svojim čestim posetama rasadniku roditeljima daju znak da vole boravak u prirodi i da će u budućnosti i oni možda nastaviti da s ljubavlju rade isti posao.\nPogledaj: Bačka Palanka: Pravo vreme za suvo voće, ali i dalje slaba prodaja\nSledeći tekst„Nectar“ u Hanu gradi postrojenje na biomasu


Potvrđena još tri slučaja morbila u Istočnom Sarajevu | Palelive.com\nPočetna Novosti Aktuelnosti Potvrđena još tri slučaja morbila u Istočnom Sarajevu\nPotvrđena još tri slučaja morbila u Istočnom Sarajevu\nISTOČNO SARAJEVO – Četiri pacijenta iz Istočnog Sarajeva oboljela su od morbila, zbog čega će Dom zdravlja Istočno Sarajevo danas prijaviti epidemiju morbila na području grada, saopšteno je iz Instituta za javno zdravstvo Republike Srpske.\nNakon što je početkom marta potvrđen virus morbila kod dva pacijenta – u Vlasenici i Istočnom Sarajevu, analizom tri uzorka koja su iz Bolnice Kasindo u Istočnom Sarajevu juče dostavljena u Institut, potvrđeno je da su još tri pacijenta pozitivna na virus morbila, saopšteno je iz Instituta.\nRadi se o pacijentima koji su rođeni 2016, 1993. i 1992. godine, navode iz Instituta.\nU Istočnom Sarajevu su, na osnovu prijava dostavljenih Institutu, potvrđena tri povezana i jedan pojedinačni slučaj.\n„Imajući u vidu navedenu činjenicu, Dom zdravlja Istočno Sarajevo danas će prijaviti epidemiju morbila na području grada sa ukupno četvoro oboljelih“, navode iz Instituta.\nOva ustanova je u saradnji sa Regionalnim centrom u Istočnom Sarajevu uspostavila kontakt sa svim relevantnim institucijama i porodicama oboljelih i preduzete su sve potrebne mjere za rano otkrivanje oboljelih i sprečavanje širenja epidemije.\n„U cilju što bolje kontrole, sprečavanja pojave oboljelih i suzbijanja širenja epidemije, jedina i najefikasnija mjera je vakcinacija MRP vakcinom“, poručuju iz Instituta.\nU saopštenju se napominje da je neophodna provjera vakcinalnog statusa djece i omladine prema obaveznom kalendaru, i svi koji nisu vakcinisani ili su nepotpuno vakcinisani, potrebno je da se vakcinišu MRP vakcinom u vakcinalnim centrima pripadajućih domova zdravlja u Republici Srpskoj.\nPrethodni članakOva godina investiciona\nNaredni članakPotpisani ugovori za proizvodne resurse do 5.000 KM


BAJDEN ŽELI DA ISPUNI SAN BOŠNjAKA: Po svaku cenu hoće da natera Srbe u NATO | Novosti.RS\nU dokumentu se između ostalog, navodi i da je u američkom interesu da obezbedi da cela BiH krene napred u NATO i Evropsku uniju, a suština dokumenta fokusirana je protiv interesa Republike Srpske.\nU tekstu se podseća da su tokom administracije bivšeg predsednika Baraka Obame, SAD, predvođene Bajdenom, sankcionisale Milorada Dodika zbog kako navode, „aktivne opstrukcije Dejtonskog sporazuma, šaljući snažan signal da SAD neće tolerisati pretnje suverenitetu ili teritorijalnom integritetu Bosne i Hercegovine“.\nBajden je praktično „napao“ RS koja je čvrsto protiv ulaska BiH u Severnoatlantsku alijansu, ne propuštajući priliku i da podseti na navodnu „srpsku agresiju“.\nPolitikolog iz Banjaluke Anđelko Kozomara nije iznenađen ovakvim stavom i podseća da je Džozef Bajden duže od 25 godina u svojim javnim istupima antisrpski raspoložen.\n- Ako on pobedi Donalda Trampa, stvoriće se novi pritisak na Republiku Srpsku i njeno rukovodstvo, ali pre svega na srpski narod u BiH. Taj pritisak će se ogledati u tome da će Srbe pritiskati da prihvate NATO, da se centralizuje vlast u Sarajevu i tako oduzme još više nadležnosti od RS. Dakle, sve ono što Bošnjaci sanjaju zadnjih 25 godina sada bi moglo da se im se ostvari ako Bajden pobedi - ističe on.\nStrah da bi Bajden mogao da realizuje sve što je izneo u ovom pismu je tim veći, što se zna da je on poznati bošnjački lobista.\n- Verujem da će se Amerika sa ovih prostora, ipak, polako povlačiti zbog tekućih svetskih dešavanja. Činjenica da 25 godina nakon Dejtona BIH, ni u jednom segmentu nije krenula ni korak napred, može biti snažan odgovor Bajdenu i sličnima da shvate da nisu u pravu kada vrše pritisak - navodi Kozomara.\nOn napominje da će ovo svakako uticati i na ono srpsko glasačko telo u Americi koje do sada nije bilo toliko za Trampa.\n- Bajden je zaista pokazao da ne voli Srbe i da je spreman na radikalne poteze protiv Srba, dakle glasača, čiji rođaci žive na ovim prostorim - zaključuje sagovornik.\nPolitički analitičar iz Amerike Obrad Kesić objašnjava da su ovakva pisma „dodvoravanje“ određenim grupama glasača u izbornoj kampanji Bajdena normalna, i smatra da ne treba tome da dajemo na značaju, kao i da Bajdenovi stavi ne mogu da nanesu štetu RS unutar BiH.\n- U velikoj meri oni se ne bave direktno pitanjima u BiH, već je ovo pristup koji je imala i prethodna administracija (pre Trampa). U suštini svaki probleme koji je sada otvoren u BiH je mnogo složeniji, jer postoji zategnuti odnosi u Federaciji između Hrvata i Bošnjaka što je ključni problem koji BiH uvodi u dublju i veću krizu - ističe Kesić.\nU svemu ovome napominje on nema ničega zbog čega bi Republika Srpska trebalo da se brine, pre svega zato što trenutno Amerika ima mnogo više svojih unutrašnjih problema.\n- Bilo ko da pobedi čeka ga problem, to jest odnos sa Kinom, pitanje Bliskog istoka... Tako da tu nema previše prostora za neke nove avanture na prostoru Balkana - ocenjuje Kesić.\nDžo Bajden predsednički izbori u SAD Donald Tramp Bosna i Hercegovina Republika Srpska NATO Obrad Kesić Anđelko Kozomara\nSKLONIŠTE ODLETELO U VAZDUH: Ruske snage uništavaju teroristička uporišta po Siriji (VIDEO)\n19. 01. 2021. u 16:56


Naftni terminali FBiH moraju Britancima platiti 4,5 miliona dolara - Akta.ba\nNaftni terminali FBiH moraju Britancima platiti 4,5 miliona dolara\nPravomoćno je presudio Visoki trgovački sud u Zagrebu 2. aprila ove godine.\n24.05.2021. 07:59 / Izvor: Avaz.ba\nNaftni terminali Federacije BiH (NTF) dužni su kompaniji „Deltagrip Trading“ iz Velike Britanije platiti odštetu višu od 4,5 miliona dolara, pravomoćno je presudio Visoki trgovački sud u Zagrebu 2. aprila ove godine.\n"Pobijanom presudom u tački 1. izreke naloženo je tuženiku naknaditi tužitelju štetu u iznosu od 4.186.230,47 USD, zajedno s pripadajućim zakonskim zateznim kamatama od 25. maja 2009. do 30. juna 2011. po stopi propisanoj za ostale odnose", navodi se u presudi, što, prema konačnom izračunu, iznosi više od 4,5 miliona dolara.\nNTF je tužen zbog jednostranog raskida ugovora bez pravne osnove, a čime je nanesena šteta britanskoj kompaniji. Međutim, NTF nema novca da isplati traženi novac. U cijelu priču pokušava se uvući privredno društvo "Operator – Terminali Federacije" (OTF), a koje bi, prema mišljenju NTF-a, trebalo, uz prethodnu saglasnost Vlade FBiH, podići kredit i izmiriti dugovanja po spomenutoj presudi.\nUpućeni u cijeli slučaj nisu sigurni je li to u interesu OTF-a, budući da NTF nema riješene imovinske odnose.\nNaime, iako je NTF u vlasništvu Federacije BiH kao kompanija, sva imovina preduzeća nalazi se u susjednoj Hrvatskoj, a ista ta imovina nije nikad upisana na Federaciju BiH.\nNa ovaj način otvaraju se vrata za crni scenarij da OTF izmiri sva dugovanja NTF-a, a da nakon toga susjedna Hrvatska, naprimjer, odluči prodati imovinu NTF-a bez prava prvenstva kupovine. Na ovaj način Federacija BiH ostala bi bez višemilionskih ulaganja budžetskog novca.\nPodsjećamo, kompanija „Deltagrip Trading“ iz Velike Britanije saopćila je da je zaprimila presudu Visokog trgovačkog suda Republike Hrvatske kojom je djelimično usvojen njihov tužbeni zahtjev zbog raskida ugovora s NTF-om i da joj je dosuđena naknada štete od oko devet miliona dolara.\nNaknadno je u pregovaračkom procesu između NTF-a i "Deltagripa" dogovoreno da kompanija iz Velike Britanije odustane od dijela svojih potraživanja te je iznos presude smanjen za skoro 50 posto, što je potvrđeno i konačnom presudom Visokog trgovačkog suda u Zagrebu.\nNa čelu NTF-a, inače strateške firme u vlasništvu FBiH koja vrijedi više od 700 miliona KM, nalazi se Josip Tomić. Mediji su već objavljivali da je Tomić 2014. godine pravomoćno osuđen pred Županijskim sudom u Dubrovniku za privredni kriminal upravo u NTF-u.\n#naftni terminali federacije\nVlada FBiH: Za Naftne terminale Ploče obezbijeđeno 4 miliona KM\nTerminali u Živinicama i Blažuju bit će završeni do kraja godine\nSAD investitorima nude projekte u BiH teške 1,2 milijarde KM\nNaplata duga: Hrvatska počela pljeniti imovinu Željeznica Federacije BiH\nProtiv hrvatskog koncerna u našoj državi vodi se više postupaka


SARAJEVO, Komisija za finansije i budžet Predstavničkog doma Parlamentarne skupštine BiH postigla je jutros dogovor o amandmanima na Prijedlog zakona o budžetu institucija i međunarodnih obaveza BiH za 2014. godinu, čime su se stekli uslovi da Predstavnički dom danas u drugom čitanju razmatra prijedlog budžeta BiH za narednu godinu.\nNakon što je prije sedam dana Komisija za finansije i budžet zatražila od Savjeta ministara da se uključi u pronalaženje rješenja za amandmane, Ministarstvo finansija i trezora BiH izvršilo je dodatnu analizu budžeta i konsultovalo se sa budžetskim korisnicima, te izvršilo određene izmjene u budžetskim stavkama.\nUsvojenim amandmanima Upravi za indirektno oporezivanje /UIO/ BiH povećan je ukupni budžet za 5,8 miliona KM, a Agenciji za školovanje i stručno usavršavanje kadrova BiH za 1,2 miliona KM, dok je promjena pretrpjela i budžetska stavka za višegodišnja kapitalna ulaganja.\nPrema usvojenom amandmanu, stavka za izgradnju objekata za regionalne centre UIO u Sarajevu, Banjaluci, Mostaru i Tuzli sa 7,3 miliona KM smanjena je na dva miliona, od čega je milion namijenjen za izgradnju regionalnog centra Sarajevo, a milion za regionalni centar u Banjaluci.\nKlub poslanika HDZ-a BiH ranije je tražio da za kapitalna ulaganja u Mostaru sa kapitalnih ulaganja u Banjaluci bude preusmjereno šest miliona KM, što je bio “kamen spoticanja” u Komisiji za finansije i budžet prilikom ranijeg pokušaja utvrđivanja amandmana na budžet BiH za 2014. godinu.\nPredstavnik Ministarstva finansija i trezora BiH Ranko Šakota istakao je da smanjenje stavke za isplatu pravosnažnih sudskih presuda neće ugroziti isplatu obaveza BiH po ovom osnovu i da će presude koje budu izvan predviđenog budžetskog okvira biti isplaćene iz tekuće rezerve. Srna\nTagovi: budzetkomisija za finansije i budzetpredstavnicki domuio bih


SDP Crna Gora | 2016 October 25\nArchive for date: October 25th, 2016\nYou are here: Home / Organizacija / 2016 / October / 25\nPredsjednik Krivokapić ugostio predstavnike Narodne partije Austrije\n25/10/2016 / Aktuelno /Objavio - SDP SDP\nPredsjednik SDP-a Ranko Krivokapić susreo se sa predstavnicima Narodne partije Austrije OVK, koji borave u posjeti Crnoj Gori.\nKrivokapić je upoznao austrijske kolege sa programskim ciljevima SDP-a, aktuelnom političkom situacijom, i detaljima vezanim za parlamentarne izbore održane 16. oktobra.\nKrivokapić je naglasio da je SDP jedina partija u Crnoj Gori koja se od svog osnivanja, punih 25 godina, zalaže za evropske i evroatlantske integracije. On je apostrofirao da je SDP te ciljeve promovisala u najtežim godinama kada je na sceni u Srbiji i Crnoj Gori bio zajednički ratni zločinački poduhvat čiji je ishod bio preko stotinu hiljada mrtvih i milion raseljenih.\nGovoreći o nedavno završenim izborima Krivokapić je ponovio da ne može biti govora o slobodnim izborima i slobodno iskazanoj volji građana u danu objave državnog udara i da takvog primjera nema u demokratskim sistemima.\n“Crnoj Gori danas treba snažan raskid sa antidemokratskim praksama i logikom jednopartijskog sistema i partijske države koji prijete da ugroze i političku i društvenu stabilnost“, naveo je Krivokapić.\nOn je naglasio da takav način funkcionisanja dovodi do ogromnih anomalija u društvu, i za posljedicu ima zarobljenost i zloupotrebu institucija od strane jedne partije, što su najbolje potvrdili i nedavno završeni izbori.\nKrivokapić je naglasio da se u takvom društvenom miljeu jedino i može desiti da dugogodišnji drugi čovjek vladajuće partije prizna da je šef organizovane kriminalne grupe, kao i da brojni funkcioneri te partije bivaju osumnjičeni ili optuženi da su članovi kriminalnih grupa koji otimaju desetine miliona od građana Crne Gore.\n“SDP je i u najtežim ratnim vremenima bila politička avangarda koja je trasirala političke procese u Crnoj Gori prema EU i NATO, a sasvim je sigurno da će i u novom vremenu biti presudan faktor u dekriminalizaciji i demokratizaciji Crne Gore u kojoj će, umjesto straha od partije, na sceni jedino biti strah od zakona”, rekao je Krivokapić.\nOn je na kraju iskazao uvjerenje da će ulazak u NATO označiti potpuni raskid sa politikom samovlašća, organizovanim kriminalnim grupama i ekonomijom pohare najvrijednijih državnih dobara.\nŠef austrijske delegacije Narodne partije Austrije dr. Josef Hehtl na kraju se zahvalio predsjedniku Krivokapiću na korisnoj razmjeni mišljenja i iskazao očekivanje za nastavak saradnje između dvije partije.


Minus države i opština 461 milion eura | onogošt.me\nOd tog iznosa minus države je iznosio 422,6 miliona eura, dok je minus opština bio 38,5 miliona eura, piše Dan.\n“Pandemija virusa Kovid-19 i njen uticaj na ekonomske tokove, u najvećoj mjeri, opredijelila je kretanje javnih finansija u 2020. godini. Značajan pad javnih prihoda uzrokovan padom ekonomske aktivnosti i pritisak na potrošnju usljed potrebe dodatnog finansiranja zdravstvenog sistema, kao i sprovođenje socio-ekonomskih mjera pomoći građanima i privredi, rezultirali su rastom deficita javne potrošnje na najveći nivo od sticanja nezavisnosti. Veliki ekonomski šok, u dobroj mjeri amortizovan je korišćenjem depozita prenesenih iz prethodne godine i dodatnim zaduženjem pod povoljnim uslovima, čime je održana likvidnost budžeta i u uslovima znatnog pada naplate javnih prihoda, čime se obezbijedilo redovno servisiranje budžetskih obaveza”, piše u dokumentu Analiza konsolidovane javne potrošnje za 2020. godinu.\nPrema podacima Ministarstva finansija, na čijem čelu je Milojko Spajić, koji je 4. decembra naslijedio Darka Radunovića, javni prihodi lani su iznosili 1,869 milijardi eura ili 43,7 odsto procijenjenog bruto domaćeg proizvoda (BDP) od 4,279 milijardi i u odnosu na planirane manji su za 69,4 miliona eura, dok je u odnosu na 2019. godinu naplata prihoda manja za 282,2 miliona eura ili 13,1 odsto kao posledica znatnog smanjenja ekonomske aktivnosti uzrokovane pandemijom.\n“Javna potrošnja u 2020. godini iznosila je 2,33 milijarde eura ili 54,5 odsto BDP-a, i veća je za 60,6 miliona ili 2,7 odsto u odnosu na planiranu, dok je u odnosu na prethodnu godinu veća za 106,6 miliona eura ili 4,8 odsto, prvenstveno usljed sprovođenja tri paketa socio-ekonomskih mjera usmjerenih na suzbijanje negativnih efekata pandemije po građane i privredu. Polazeći od kretanja prihoda i rashoda, u 2020. godini ostvaren je deficit javnih finansija u iznosu od 461 milion ili 10,8 odsto BDP-a, što je za 130 miliona ili 39,3 odsto više u odnosu na planirani”, piše u analizi.\nKada je u pitanju budžet države, izvorni prihodi su iznosili 1,639 milijardi i bili su za 65,8 miliona manji u odnosu na planirane, odnosno 246 miliona ili 13,1 odsto manje u odnosu na 2019. godinu.\n“Zabilježeni pad prihoda uzrokovan je, u najvećoj mjeri, padom ostvarenog turističkog prometa, te je najveće negativno odstupanje u odnosu na planirano zabilježeno kod: poreza na dodatu vrijednost u iznosu od 86 miliona eura ili 14 odsto, i akciza u iznosu od 16 miliona eura i li 7,2 odsto. U odnosu na 2019. godinu pomenute kategorije prihoda bilježe značajan pad u iznosu od 165,9 miliona eura ili 23,9 odsto, odnosno 30,1 milion eura ili 12,8 odsto kao posljedica smanjene ekonomske aktivnosti uzrokovane pandemijom virusa korona”, naveli su iz MF-a.\nIzdaci budžeta u 2020. godini iznosili su 2,061 milijardu ili 48,2 odsto BDP-a, što je u odnosu na isti period prethodne godine više za 33,2 miliona eura ili 1,6 odsto, dok je u odnosu na planirane više za 20,9 miliona eura ili jedan odsto.\nU odnosu na 2019. godinu, najveći rast zabilježen je kod kategorije rezerve u iznosu od 92,1 milion eura ili četiri puta i to kao rezultat sprovođenja paketa mjera pomoći privredi i građanima.\nZbog subvencija veći prihodi od poreza na plate\nPrihodi po osnovu poreza i doprinosa na zarade u 2020. godini veći su za 44,2 miliona eura ili 7,3 odsto u odnosu na planirane rebalansom budžeta i pored projektovanog pada zaposlenosti od 5,5 odsto, što je rezultat subvencionisanja zarada za zaposlene u privrednim granama posebno pogođenim mjerama za ograničavanje obavljanja djelatnosti u okviru drugog i trećeg paketa ekonomskih mjera.\n“U poređenju sa 2019. godinom, porezi i doprinosi na zarade bilježe pad u iznosu od 21,9 miliona eura ili 3,3 odsto prvenstveno ueljed pada prihoda od doprinosa za zdravstveno osiguranje (kao rezultat smanjenja stope za 2 p.p. od jula 2019. godine), kao i usljed odlaganja naplate prihoda po ovom osnovu, kao jedne od mjera Vlade usmjerene prevashodno na očuvanje radnih mjesta u uslovima otežanog poslovanja uzrokovanog pandemijom”, pojasnili su iz MF-a.\nIzvorni prihodi budžeta jedinica lokalne samouprave u 2020. godini iznose 230,2 miliona i manji su u odnosu na ostvarenje u 2019. godini za 36,2 miliona, dok su u odnosu na planirane manji za 3,5 miliona.\nLokalni prihodi su, između osgalog, znatno smanjeni usljed predloženog seta mjera za ublažavanje negativnih uticaja pandemije, kazali su iz MF-a.\n“Izdaci budžeta lokalne samouprave u 2020. godini iznose 268,6 miliona, što je za 73,3 miliona više u odnosu na 2019. godinu. U odnosu na plan, izdaci su veći za 39,8 miliona, prvenstveno zbog većeg izdvajanja za kapitalni budžet”, precizirano je u analizi.


Higia, Author at Konsalting usluge\nPribližava se krajnji rok za predaju Godišnjeg izveštaja o proizvodima koji posle upotrebe postaju posebni tokovi otpada. Ovaj izveštaj dostavlja se Agenciji za zaštitu životne sredine najkasnije do 31. marta tekuće za prethodnu godinu. Obavezu podnošenja ovog izveštaja, kao i plaćanje naknade za posebne tokove otpada, imaju sva privredna društva i preduzetnici koji proizvode ili uvoze proizvode koji posle upotrebe postaju posebni tokovi otpada. Uredbom o proizvodima koji posle upotrebe postaju posebni tokovi otpada, obrascu dnevne evidencije o količini i vrsti proizvedenih i uvezenih proizvoda Opširnije +\nWritten by Higia, decembar 5th, 2015\n2002. godine IUSS organizacija – (International Union of Soil Sciences) deklarisala je 5. decembar kao Svetski dan zemljišta. Ovaj dan proslavlja značaj zemljišta kao kritične komponente prirodnog sistema i stavlja akcenat na njegov vitalni doprinos ljudskom blagostanju kroz obezbeđivanje hrane, vode i energetske sigurnosti, kao i na njegovu ulogu u ublažavanju klimatskih promena i gubitka biodiverziteta. Površine plodnog zemljišta na Zemlji su ograničene i ugrožene degradacionim procesima i lošim upravljanjem te se kontinuirano smanjuju usled širenja urbanih područja. Jačanjem svesti o životno važnim ulogama zemljišta Opširnije +\nWritten by Higia, septembar 1st, 2015\nZnačaj Plana upravljanja otpadom ogleda se u tome što se njime omogućava uvid u situaciju u upravljanju otpadom u preduzeću. Takođe on omogućava da se definišu optimalni sistemi za upravljanje otpadom. Plan upravljanja otpadom se zasniva na trenutnom poslovanju preduzeća i predstavlja osnovni dokument kojim se određuju srednjoročni ciljevi i obezbeđuju uslovi za racionalno upravljanje svim vrstama otpada koje se nalaze u preduzeću. Takođe, ovim dokumentom se klasifikuju sve vrste otpada (opasan otpad, neopasan otpad i inertan otpad) koje nastaju u preduzeću, utvrđuju se uslovi Opširnije +\nWritten by Higia, maj 26th, 2015\nNajnovije članke iz oblasti upravljanja otpadom, hemikalijama, zaštite životne sredine i slično ćete moći ovde da pročitate…


JKP Šumadija pripala nagrada ’brend lider’\nKragujevačko JKP Šumadija dobitnik je nagrade "Brend lider 2021" koja je dodeljena na EKOnferenciji "Životna sredina – svetska prestonica 2021" u Beogradu.\nStručni kolegijum je odlučio da nagradi Šumadiju "kao lidera u postavljanju novih standarda u kvalitetu, pouzdanosti, operativnoj izvrsnosti, primeni naprednih tehnologija i inovativnih rešenja u oblasti unapređenja zaštite životne sredine", saopštilo je ovo preduzeće.\nOvaj nagrada se dodeljuje sedamnaest godina u cilju afirmacije najistaknutijih kompanija, institucija, pojedinaca i medija koji kontinuiranim pozitivnim razvojem i inovativnim strategijama postavljaju više standarde i unapređuju tržište i daju izvanredan doprinos u popularizaciji privrednog potencijala, kao i kreiranje konkurentnog tržišnog imidža regiona, stoji u nastavku saopštenja.\nNagradu je primio direktor Nemanja Dimitrijević, koji je bio i jedan od govornika na panel diskusiji "Reciklaža u teoriji i praksi" na kojoj je predstavio sve novine, napore i rezultate koje je JKP Šumadija postiglo u prethodne dve godine. Time je dalo značajan doprinos kao primer dobre prakse i podsticanja očuvanja i zaštite životne sredine.


Belorusija optužila Poljsku za prebacivanje borbene vojne tehnike na granicu - 09.11.2021, Sputnik Srbija\nPoljska prebacuje na granicu sa Belorusijom vojnu tehniku sa oružjem krupnog kalibra, rekao je ministar spoljnih poslova Belorusije Vladimir Makej, prenosi... 09.11.2021, Sputnik Srbija\nOn je dodao da je situacija na belorusko-poljskoj granici i dalje napeta.„Štaviše, prvi put u istoriji savremene Belorusije suočavamo se sa nečim ovakvim“, ocenio je šef beloruske diplomatije, istakavši da će sutra o toj temi razgovarati i sa ministrom spoljnih poslova Rusije Sergejom Lavrovom.\nsvet, poljska, belorusija, migrantska kriza na belorusko-poljskoj granici\n„Na pograničnoj liniji Belorusije i Poljske nalazi se preko 2.000 ljudi u bednom položaju (izbeglica, uglavnom Kurda), među kojima su i žene i deca. Svi oni su iz zemalja koje su u nepovoljnom položaju, gde su intervenisale zapadne zemlje. Oni otvoreno govore da ne razmatraju teritoriju Belorusije kao mesto svog boravka, žele da podnesu zahtev za pružanje zaštite u EU. Umesto toga truju ih gasom, pucaju iznad glava i prebacuju na granicu vojnu tehniku sa oružjem krupnog kalibra“, rekao je Makej, prenela je pres-služba Ministarstva spoljnih poslova Belorusije.\nOn je dodao da je situacija na belorusko-poljskoj granici i dalje napeta.\n„Štaviše, prvi put u istoriji savremene Belorusije suočavamo se sa nečim ovakvim“, ocenio je šef beloruske diplomatije, istakavši da će sutra o toj temi razgovarati i sa ministrom spoljnih poslova Rusije Sergejom Lavrovom.


I pored jednostavne procedure mala zainteresovanost gazdinstava da prijave sezonce - AgroSmart\nI pored jednostavne procedure mala zainteresovanost gazdinstava da prijave sezonce\nNALED je objavio publikaciju o efektima reforme sezonskog zapošljavanja u poljoprivredi koja se primenjuje od 2019.godine.\nOd januara 2019. godine primenjuje se Zakon o pojednostavljenom angažovanju sezonskih radnika u poljoprivredi koji je, kako se navodi, značajno olakšao nečin prijave sezonskih radnika. Zahvaljujući ovom Zakonu radnici se mogu prijavljivati elektronski, svakog dana, dok se obračun doprinosa vrši automatski i to samo za one dane kada je radnik bio angažovan.\nAnalizom strukture sezonskih radnika u pljoprivredi utvrđeno je da čak 60 odsto više godina obavlja te poslove, a više od 50 odsto su stariji od 46 godina. U čak 43 odsto slučajeva na sezonskim poslovima je angažovano više članova iste porodice. Polovina sezonskih radnika nalazi se na evidenciji NSZ u proseku oko četiri godine.\nProšle godine formalno je angažovano oko 30.000 sezonskih radnika, što je 8,5 puta više nego u periodu pre toga. Pokazalo se da poslodavci koji sezonske radnike angažuju na kraći period (15-21 dan) prijavljuju ih elektronski, dok one koji se angažuju na duži rok (do 95 dana) upošljavaju putem ugovora o PP poslovima.\nIz NALEDA ukazuju da je veoma mali broj poljoprivrednih gazdinstava legalno angažovao sezonske radnike i to je nešto što se u narednom periodu mora promeniti.\nEvidentana je i nedovoljna zainteresovanost samih sezonskih radnika za prijavu, posebno onih koji su na evidenciji NSZ jer se boje da će izgubiti neka prava koja imaju zahvaljujući tom statusu.


Poziv za saradnju-Saradnja sa Elitasom-Elitas-Beograd-Srbija - Elitas Beograd\nPozivamo sve zainteresovane potencijalne partnere i saradnike da nam se jave.\nUkoliko ste zainteresovani za trgovinsko zastupanje i posredovanje u prodaji naših proizvoda, kao agencija, inženjerski biro ili pojedinac, obezbedićemo za Vas posebne pogodnosti.\nUkoliko ste firma ili tim koji se bavi srodnom delatnošću i želite jačanje sopstvenih kapaciteta i asortimana kroz realizaciju velikih projekata u saradnji sa nama ili se bavite izvođenjem radova koji obuhvataju i vizuelizaciju te biste Vi nas angažovali, otvoreni smo za Vaše predloge.\nStrateška partnerstva za nas, takođe, predstavljaju poželjan oblik saradnje. Obratite nam se da zajednički analiziramo mogućnosti za ovakvu saradnju.\nUkoliko želite da radite sa nama i budete deo našeg tima, doprinosite našem poslovnom uspehu i lično napredujete, podnesite svoju prijavu preko kontakata na strani Zaposlenje


Kon: Danas ćemo imati novi rekord, razmišljamo o pooštravanju mera - Telegraf.rs\n27/10/20 | 09:23\nKon: Danas ćemo imati novi rekord, razmišljamo o pooštravanju mera\n- Očekuje se porast zaraženih ove i sledeće nedelje. Posle toga nadamo se da ćemo uspeti da zaravnimo krivu - rekao je dr Predrag Kon, epidemiolog i član Kriznog štaba za borbu protiv korona virusa\nDr Predrag Kon / Foto: Tanjug/Dragan Kujundžić\nEpidemiološka situacija u Srbiji je nepovoljna i dalje se pogoršava, kaže epidemiolog i član Kriznog štaba za borbu protiv kovida 19 Predrag Kon i dodaje da se razmišlja o pooštravanju mera.\nOn je za TV Pink naveo da to što je juče bila 341 novozaražena osoba, nije odraz prave situacije i da su brojke uvek niže ponedeljkom, a da se već danas biti verovatno novi rekordni brojevi novozaraženih.\n- Očekuje se porast zaraženih ove i sledeće nedelje. Posle toga nadamo se da ćemo uspeti da zaravnimo krivu. Povećavaće se i broj onih koji su za hospitalizaciju. To važi za celu Srbiju, najteža situacija je u Beogradu - naveo je Kon.\nUpitan da li će biti pooštravanja mera, on je rekao da se o tome razmišlja i da je jasno da se ne može sedeti "skrštenih ruku", ako se broj zaraženih bude povećavao.\nProba osvetljenja na Savskom trgu: Vučić umalo zaplakao od lepote\nCentar Beograda: Saobraćajna nezgoda usled ledene kiše\nPojasnjava da o aktivnosti virusa najbolje svedoči podatak iz Beograda gde je u jednom danu (24. oktobra) bilo 280 pozitivnih pacijenata na virus korona i da je to 54 odsto od ukupnog broja testiranih ljudi.\nNapominje da je bilo opština tokom julskog pika gde je čak 80 odsto od broja testiranih bilo pozitivno.\n- Imali smo julski talas i možda ćemo imati nešto bolju situaciju u odnosu na ostatak Evrope. Međutim, porast broja obolelih se očekuje i restrikcije će biti neophodne - naveo je Kon.\nNavodi da deca nisu izvor prenosa zaraze u porodicama, da su i dalje retki slučajevi teške forme kod dece, posebno u uzrastu do deset godina.\nKaže da se povećava broj škola u kojima ima zaražene dece, ali da su to još uvek pojedinačni slučajevi, jer sistem koji je uspostavljen u školama dobro funkcioniše - obavezno nošenje maski, distanca, dezinfekcija ruku.\n- Virus se najviše prenosu u mestima za zabavu i tu treba najviše da utičemo. Menjaće se zakon jer je sankcija, izgleda, neophodna - rekao je epidemiolog.\nBez maski samo u toku jela i pića\nPojašnjava da na takvim mestima jedna zaražena osoba može da inficira više ljudi jer se tokom pevanja najviše izlučuje virus. Napominje da u kolektivu gde svi sede i gde se nose maske, održava distanca mogućnost prenosa zaraze je samo teoretska.\n- Praksa je pokazala da su maske efikasna zaštita i da štite do 99 odsto ukoliko ih svi nose. Moja preporuka za sve je da stave masku čim izađu iz stana i da je skinu samo kada jedu ili piju - naveo je Kon.\nUvedeni su, kako je rekao, i antigenski (brzi) testovi, gde se rezultati dobijaju za pola sata ili sat. To će posebno značiti za domove za negu starih ili bolnice, kako bi sprečilo širenje virusa unutar tako osetljivih grupa.\nVideo: Lončar: Spremamo se za najgori scenario, Arena primila prve kovid pacijente\nSlavimo Svetu Petku, zaštitnicu žena: Ovo su čuda u koja vernici veruju\nNemac zbog jedne Svetlane zavoleo Srbiju, pa se doselio u Selište: Pokrenuo je celo selo\nJanković: Preti nam rast obolelih, ove 2 nove mere se razmatraju\nČetiri nove mere za srpsku privredu: Minimalac, 600 evra za prevoznike, svim građanima po 60 evra\nSlađa van sebe zbog komentara na snimak na kom Đani prima vakcinu: "Šokirana sam, pišu da će umreti"\nHolandija protestuje i četvrtu noć zaredom: Izlozi zabarikadirani, radnike poslali kući\nBugarska produžila vanredno stanje do 30. aprila\nJEZIVA NOĆ NA ZVEZDARI Provalnik upao u kuću, ugušio muškarca jastukom, pa ga ZAKLAO\nPAO DOGOVOR! Poznato je kako ćemo putovati u Grčku ove godine, da li je potreban PCR test ili vakcina\nPotresna ispovest majke čije je dve devojčice zlostavljao komšija: "Plakala je u hodniku i rekla: Molim te, nemoj da se ljutiš. Dodirivao me je ovuda..."\nMinistar Ružić: "Škole glume, fudbala, plesa, salse... nisu deo obrazovnog sistema\nBajden razgovarao i sa Putinom: Donesena važna odluka, tema i Navaljni?\nMiljko (102) je jedan od najstarijih Šumadinaca: Otkriva tajnu dugog života\n27. oktobar 2020 | 19:35\nDakle————> naredne dve nedelje su kljucne 🔑\n27. oktobar 2020 | 16:00\nAman ljudi, verujem ja da virus postoji. Otac mi je imao kovid, od rodjaka prijatelji itd. Al mani te me unapred brojki. Juce 300 zarazenih danas preko hiljadu i jos on pre podne najavljuje koliko ce biti!!? Mozda je covek vidovit. Molim Boga da sve ovo brzo prodje i da svi budemo bezbedni\n27. oktobar 2020 | 13:34\nMisliti i .... nije bilo,niti će biti bilo kada isto.\nKako će Anabela regovati? Gagi: "Nina liči na mene, znači moja je ćerka, ne moramo na DNK"\nFutsaleri Srbije počeli pripreme za kvalifikacije za EURO\nAnabela proslavila rođendan sa trudnom Lunom, a na snimcima Marka nema nigde\n"Moj ljubavnik neće napustiti ženu dok mu ne vrati novac koje je uzela sa zajedničkog računa"


Borac smenio Dodića, Kosanović na klupi Čačana | Novosti.RS\nBorac smenio Dodića, Kosanović na klupi Čačana\nnedelja, 09. 04. 2017. u 14:41\nIskusni strateg vratio se na klupu "zebri", koje će pokušati da dovede do opstanka u Superligi u plej-aut\nDan uoči utakmice pretposlednjeg kola ligaškog dela Superlige protiv Napretka, čelnici Borca odlučili su da smene dosadašnjeg šefa struke Mladena Dodića i na njegovo mesto postave nekadašnjeg trenera Milorada Kosanovića.\nIskuni strateg je tokom prošle sezone sedeo na klupi Čačana, na koju se vraća posle epizode u Radniku iz Surdulice.\nIpak, Kosanović neće moći da pored terena predvodi ekipu u poslednja dva ligaška kola zbog suspenzije od četiri utakmice zarađene posle duela sa Crvenom zvezdom. Podsetimo, nekadašnji stručnjak crveno-belih kritikovao je sudije tog meča, a rukovodstvo Borca se nada da će posle žalbe koju će uložiti, kazna biti prepolovljena, te da će Kosanović od prvog kola plej-auta moći da sedi na klupi "zebri".\nBorac u nedelju od 17 časova dočekuje Kruševljane, dok će u poslednjem kolu pred podelu na plej-of i plej-aut gostovati Crvenoj zvezdi.


/ Izaberi grad / Bihać / Prva vjetroelektrana uskoro u USK\nnezavisne.com31.07.2017. u 19:59\nPotvrdio je ovo predsjednik Komisije za koncesije USK Šefik Štulanović, koji je istakao kako je protekle godine okončana procedura za dodjelu koncesije, koja je naposlijetku dodijeljena preduzeću IVICOM iz Zagreba, koje realizira projekte iz oblasti energetike. Koncesiona dozvola se odnosi na korištenje preko hiljadu hektara zemljišta na pomenutom lokalitetu za izgradnju osam minivjetroelektrana, čija bi pojedinačna snaga iznosila do pet megavata.\nKoncesionar je dobio pravo da izgradi postrojenja koja bi snagu vjetra pretvarala u električnu energiju, s tim da bi ukupna instalisana snaga svih vjetroelektrana iznosila najviše 40 megavata. Prema riječima Štulanovića, vrijeme na koje je dodijeljena koncesija iznosi 30 godina, a računa se od dana puštanja vjetroelektrana u pogon. Jedan od uslova koncesionog ugovora je da ponuđena visina koncesione naknade ne može biti manja od dva odsto u odnosu na ukupni promet ostvaren proizvodnjom električne energije.


Važna pobjeda SNSD-a u Distriktu zbog planiranih značajnih projekata – Zvornik Danas\nKvalitetom i disperzijom proizvoda do zdravog bilansa\nJedna osoba iz Zvornika preminula, 17 novozaraženih\nNajteži dan do sada: Zaraženo 7.041, preminulo 61, dok je na respiratoru 254 lica\nDanas 18 smrtnih slučajeva i 369 zaraženih osoba\nSrebrna plaketa za TŠC na „INOST MLADIH 2020“\nZvornik 2 ℃\nPredizborna tribina SNSD-a u Brčkom (Foto: SRNA)\nNaslovna/VIJESTI/Politika/Važna pobjeda SNSD-a u Distriktu zbog planiranih značajnih projekata\nVažna pobjeda SNSD-a u Distriktu zbog planiranih značajnih projekata\nBoris Golubović Send an email 2. oktobra 2018\nBRČKO – Kandidat SNSD-a za srpskog člana Predsjedništva BiH Milorad Dodik poručio je danas sa centralnog mitinga stranke u Brčkom da je pobjeda SNSD-a u distriktu važna da bi se realizovali značajni planirani projekti.\nDodik je naglasio da je Republika Srpska ravnopravan vlasnik Brčko distrikta zajedno sa Federacijom BiH, ali da Brčko pripada ljudima koji tu žive i njime upravljaju.\n„Mi sarađujemo sa njima, radimo na poboljšanju infrastrukture, Vlada Srpske je svih ovih godina pomagala distrikt u rješavanju svih problema i drago mi je što smo i danas ovdje položili kamen temeljac za vrtić koji će se zvati `Beograd`, za čiju je izgradnju Vlada Srbije donirala 500.000 evra“, rekao je Dodik.\nKandidat SNSD-a za predsjednika Republike Srpske Željka Cvijanović izrazila je očekivanje da će ova stranka imati mnogo bolji rezultat nego što je to bilo na prošlim izborima.\n„Mi zajedno sa ljudima ovdje radimo i gradimo, evo i danas smo upravo kao rezultat našeg napora i aktivnosti i dogovora sa Srbijom počeli radove na otvaranju još jednog obdaništa u Brčko distriktu, pokazali smo takav odnos i Republike Srpske i Srbije prema ljudima koji žive na ovom prostoru“, rekla je Cvijanovićeva.\nOna je dodala i da je SNSD opredijeljen da jača institucije Republike Srpske u Brčkom i da na taj način bude prisutan u distriktu.\nCvijanovićeva je istakla da je politika SNSD-a u potpunosti različita od politike SDS-a, za koju su danas otkrivene određene stvari koje se odnose na neke terorističke akte koji su izvedeni u Banjaluci.\nKandidat SNSD-a za Parlamentarnu skupštinu BiH iz Izborne jedinice šest Siniša Milić rekao je da mu je veoma drago što je danas i Brčko pokazalo da je pod zastavom Srpske, kao što su to učinile i mnoge druge opštine.\n„Ubijeđeni smo da će ova pobjeda biti ubjedljivija nego 2016. godine. Ovi izbori zapravo imaju karakter referenduma na kome će se građani izjašnjavati o tome da li su za očuvanje i jačanje institucija Republike Srpske ili za nekakvu centralizaciju i unitarizaciju kakvu, kao ideju zagovaraju članice Saveza za pobjedu“, rekao je Milić.\nOn je dodao da je trenutna vlast pokazala da na Brčko gleda kao na svoj integralni dio u skladu sa arbitražnom odlukom.\n„Milion maraka je u prethodnom periodu izvojeno za različite infrastrukturne projekte iz Republike Srpske, milion maraka iz Srbije za izgradnju obdaništa i sve je to pokazatelj da Brčko može da računa na ovu vlast i na institucije Srpske, koje su garant opstanka Srba na prostoru BiH“, rekao je Milić.\nbrcko izbori 2018 milorad dodik snsd\nKuća za Luku i Saru – završeno zidanje prizemlja\nU Zvorniku 239 aktivnih slučajeva zaraze\nBiH će do 2028. imati najveći rast u regionu\nNe postoji dan državnosti BiH\nDiković: Šabac je odbranjen\nBiljana Plavšić: Karadžić je nerealni optimista\n24. marta 2016


Tenderi u Evropi - Looije Agro Technics BV\nAko projekat realizuje ili organizuje neka javna ili vladina institucija, onda zakonski propisi nalažu raspisivanje tendera. U Evropi je čak, kada se radi o određenoj vrednosti projekta, neophodno da se projekti postave na evropski tender, što znači da informacije o tenderu objavljuje Evropska unija u svojim publikacijama. Postojanje propisa vezanih za tendere ima osnovnu ulogu da spreči potencijalne prevare i ohrabri što više dobavljača da dostave svoje ponude.\nČak i ako po zakonskoj osnovi za neki projekat ne mora da bude raspisan tender, često je poželjno da organizacije ipak to urade, zato što tenderski proces podrazumeva transparentnost i podstiče bezbednost i sigurnost ponude. Dakle, komunikacija sa dobavljačima je jasna i transparentna i na ovaj način svakako izbegavate moguće sukobe interesa.\nVeliki je izazov pronaći pravi balans između potrebe za tenderom i želje da sve bude što praktičnije realizovano i da prođe glatko. Naši stručnjaci iz tima “Dozvole i propisi” dobro poznaju sve procedure i propise koji se odnose na tendere, kako na nacionalnom tako i na pan-evropskom nivou tenderskskih procesa. Oni vas mogu praktično posavetovati na temu transparnetnosti tendera ili procesa raspisivanja tendera, a mogu po potrebi i nadgledati i voditi ceo projekat.\nPrimena naših praktičnih znanja u ovoj oblasti je svakako u skladu sa našim sloganom: “Najstručnije i kompletno”.


Bijeljina - Gradske vijesti\nHome Pretplatite se na RSS feed Gradske vijesti (39) Grad suočen sa dvije tužbe Gradonačelnik Bijeljine Mićo Mićić rekao je danas da je grad suočen sa dvije tužbe kojima se od lokalne zajednice traži naplata gotovo dva miliona KM. petak, 15 mart 2013 12:36 Objavljeno u\nOpširnije...\t0\tDrina prijeti da se izlije iz korita Vodostaj Save i Drine u porastu je i ima tendenciju daljeg rasta, a u priobalnim naseljima Janja, Amajlije i Popovi kod Bijeljine prijeti opasnost da se Drina izlije, rekao je Srni šef gradskog Odsjeka Civilne zaštite Drago Ristić. sreda, 13 mart 2013 13:13 Objavljeno u\nOpširnije...\t0\tRaspušteni opštinski i izvršni odbor stranke Iz Srpske radikalne stranke /SRS/ ''Dr Vojislav Šešelj'' isključen je Dragan Đurđević, dosadašnji predsjednik Izvršnog odbora stranke i aktuelni predsjednik Skupštine grada Bijeljina, rekao je Srni predsjednik ove partije Mirko Blagojević. sreda, 13 mart 2013 13:10 Objavljeno u\nOpširnije...\t0\tPodsticaji za navodnjavanje značajno pomogli Voćar prve tri godine neprestano ulaže, a pri tom nema nikakvih prihoda. Ulaže u sadnju, u obradu, zaštitu...i na sve to ukupno dobije od 20 do 35 odsto podsticaja, na uložena sredstva - ističe Milan Dakić, predsjednik gradskog Udruženja voćara 'Zlatni rod' Bijeljina. utorak, 12 februar 2013 14:41 Objavljeno u\nDo posla kroz projekte zavoda za zapošljavanje\nNeizvjesno nadgledanje saobraćaja kamerama\nUhapšena četiri lica zbog dilovanja droge\nSutra usvajanje budžeta\nStartPrethodna12345SledećaKraj GradBijeljina.com nije zvanična prezentacija opštinske uprave. Uređivači ovog sajta nisu odgovorni za komentare ili unose korisnika ovog portala iako se maksimalno trudimo da održimo red. nadamo se daq ovaj portal koristite na Vaše i naše zadovoljstvo!


Slogan „Plati i deo ti se vrati“ – najbolje opisuje nov lojaliti program Skroz dobre pekare i Profit app aplikacije koji je pokrenut 9. marta 2021. godine. U prodajnim objektima Skroz dobre pekare potrošači od sada mogu prilikom kupovine da ostvare povrat novca u iznosu od 5 do 7%.\nProcedura je veoma jednostavna – Profit app aplikacija se preuzima sa Gugl pleja ili App stora (u zavisnosti od modela mobilnog telefona), zatim se kupac registruje i može da koristi pogodnosti ovog lojaliti programa. Na kasama ovog pekarskog lanca se nalaze skeneri koji detektuju kodove i omogućavaju kupcu da koristi aplikaciju. Ukoliko se kupac odluči da izabere nešto iz ukusne ponude Skroz dobre pekare, može napomenuti kasiru da je korisnik ovog lojaliti programa, zatim prisloniti kod iz aplikacije na skener i istog trenutka može da vidi koliki je iznos koji će mu biti vraćen prilikom te kupovine. Program funkcioniše bez obzira na način plaćanja, bilo da je to gotovinom, karticom ili stanjem iz same aplikacije.\nProfitApp je lojaliti program kome je Skroz dobra pekara pristupila kao prvi nacionalni brend, a u narednom periodu se očekuje ulazak još nekoliko velikih partnera sa svojim marketima, pumpama, drogerijama, salonima u ovaj sistem. Ovim sistemom se kupcima omogućava da prilikom kupovine mogu da skupljaju benefite u svim partnerskim firmama, koje posle mogu potrošiti isključivo u njima.\n„Skroz dobra pekara je prepoznala visoku inovativnost ovog lojaliti sistema kao i dobro osmišljen način u kojem naša kompanija dobija veće poverenje kupaca, a kupci povrat novca i mogućnost da isti troše i u partnerskim firmama. Lojaliti sistem funkcioniše preko aplikacije na mobilnom telefonu, tako da naši kupci nisu dodatno opterećni nošenjem plastičnih kartica i u svakom trenutku imaju uvid u sav promet koji su ostvarili i vrednost skupljenog benefita. Očekujemo da do kraja godine imamo bazu od preko 100,000 aktivnih korisnika lojaliti programa, što bi praktično značilo da svaka deseta kupovina bude obavljena preko Profit app-a”, ističe Žarko Stanojlović, direktor Skroz dobre pekare i Trgocentra.\nPrema njegovim rečima, u saradnji sa programerima smišljaju nove načine o tome kako da nagrade lojlanost svojih kupaca i u narednom periodu najavljuju još zanimljivih novina.\n„ Cilj nam je da korisnik Profit app aplikacije sve svoje potrebe za kupovinom može ostvariti u partnerskim firmama i na taj način svi dobijamo. Već tokom prve nedelje korišćenja lojaliti sistema smo primetili veliko zadovoljstvo naših kupaca, a za to kratko vreme imamo i prve kupce koji su sa ostvarenim benefitom već platili svoj prvi račun. Kao i do sada, Skroz dobra pekara će nastaviti da radi na razvoju proizvoda i usluga, a ovo je samo jedan od naših koraka u tom pravcu. Mogu slobodno reći da će ovo biti naša najznačajnija aktivnost u ovoj godini”, zaključuje Žarko Stanojlović.


Iz Minesote je prosleđen u Milvoki gde je igrao do 2003. kada je prešao u Sijetl Supersonikse, klub koji ne postoji od 2008. godine, čiji je naslednik Oklahoma Siti Tanders.\nGodinu dana pre gašenja Supersoniksa preselio se u Boston, gde je sa legendarnom ekipom osvojio svoj prvi trofej šampiona NBA lige. Te godine su Seltiksi ostvarili rekordnih 66 pobeda u 82 utakmice uvodne faze najjače svetske lige.\nPored Alena, u timu su bili Pol Pirs, Kevin Garnet i Rejdžon Rondo i mnogi drugi koji su u finalu savladali Los Anđeles Lejkerse sa 4:2 u pobedama.\nOd 2012. godine pa sve do ovog leta, igrao je za Majami sa kojim je osvojio svoj drugi prsten. Neprikosnovena ekipa pod palicom Erika Spolstre pobedila je u dramatičnoj završnici San Antonio sa 4:3, a junak šeste, izjednačujuće utakmice bio je upravo Rej Alen, koji je u poslednjim sekundama pogodio trojku za produžetak nakon čega su Hiti prvo došli do izjednačenja u seriji, a potom i savladali Sparse u sedmom meču.\nNajozbiljniji kandidati za potpis u poslednjih mesec dana bili su Čikago Bulsi, Vašington Vizardsi, Klivlend Kavalirsi i Golden Stejt. Međutim, izgleda da će svi nažalost ostati bez velikog igrača koji je ostavio dubok trag u svetskoj košarci, pogotovo onaj iza linije od 7,24 metara.


Deca iz osetljivih grupa dobila novogodišnje paketiće – Moji Odzaci App\nKako bi se obezbedila pravičnost i doprinelo ostvarivanju jednakih mogućnosti za učenje i razvoj dece iz osetljivih društvenih grupa, u okviru projekta “Inkluzivno predškolsko vaspitanje i obrazovanje” u Predškolskoj ustanovi “Poletarac” iz Odžaka realizovane su aktivnosti kroz koje se pruža materijalna pomoć ekonomski ugroženim porodicama.\nSredstvima granta obezbeđena je kupovina novogodišnjih paketića. Paketiće je dobilo 60 dece iz Bogojeva, Deronja, Bačkog Brestovca, Bačkog Gračaca i Lalića.\nPodeli paketića su prisustvovale zamenica predsednika opštine Odžaci Dejana Salaj, direktorica PU “Poleterac” Jelena Selak i stručni saradnik-pedagog Bojana Kupusinac.\nU okviru ove akcije ostvarena je i saradnja sa Moto-klubom “Honor” iz Odžaka. Članovi ovog kluba su bili Deda Mrazovi pomagači koji su doneli deci paketiće do njihovih vrtića.\nMinistarstvo prosvete, nauke i tehnološkog razvoja, realizuje projekat “Inkluzivno predškolsko vaspitanje i obrazovanje” uz pomoć zajma Svetske banke. Jedna od komponenti ovog projekta je program grantova za lokalne samouprave kroz koji je podržan i projekat koji realizuje PU “Poletarac” i u čijem finansiranju učestvuje i opština Odžaci.\nFotografije: PU Poletarac Odžaci\nZima počinje kalendarski\nOpština Odžaci stipendira 20 studenata deficitarnih struka\nNovi SOS telefon za borbu protiv rastuće depresije\nU Odžacima održani 8. sportski susreti osoba sa smetnjama u razvoju


Srpski državljani uhapšeni zbog šverca 800 kilograma kokaina - KRIK\nTroje srpskih državljana uhapšeno je zbog sumnje da su članovi kriminalne grupe koja je pokušala da prošvercuje oko 800 kilograma kokaina zaplenjenog u blizini Azorskih ostrva kod Portugala, saopštilo je danas Ministarstvo unutrašnjih poslova.\nU akciji u kojoj su učestvovale i policije Španije i Velike Britanije razotkrivena je kriminalna grupa za koju se sumnja da se bavila krijumčarenjem kokaina iz Južne Amerike u Evropu. Nju, kako je direktor policije Vladimir Rebić naveo u pisanom saopštenju, pretežno čine državljani Srbije.\nDo zaplene droge i hapšenja, navodi Rebić, došlo je nakon što su pripadnici srpske policije prikupili informacije o načinu i vremenu transporta kokaina iz Južne Amerike i o tome obavestili španske kolege.\nJedrilicu koja je prevozila oko 800 kilograma kokaina izuzetne čistoće iz Južne Amerike u Evropu španska policija je zaustavila u Atlantskom okeanu, na oko 1.500 kilometara od obale Portugala. Tržišna vrednost droge procenjuje se na oko 50 miliona evra.\nTom prilikom uhapšena su trojica članova posade – državljani Srbije, Meksika i Rusije.\nPotom su u Srbiji uhapšena još dva muškarca iz Šida osumnjičena da pripadaju ovoj grupi i da su davali logističku podršku uhapšenima na jedrilici, a za jednom osobom se i dalje traga. Policija je kod uhapšenih u Srbiji pronašla dokumentaciju koja pokazuje da su slali novac osobama uhapšenim na jedrilici, kao i avio-karte, notese, mobilne telefone i opremu za prisluškivanje.\nPolicija veruje da su pripadnici ove kriminalne grupe u više navrata putovali u zemlje Latinske Amerike, gde su pripremali preuzimanje i krijumčarenje kokaina.\nSumnja se da su u Meksiku kupili jedrilicu i prepravili njene šupljine kako bi sakrili kokain. Kada su to učinili krenuli su ka Evropi, a policija ih je zaustavila u blizini Azorskih ostrva.\nPrema sopštenju španske policije, zaplena se dogodila 24. avgusta, a veruje se da je droga trebalo da bude prokrijumčarena upravo u Španiju.


Inkluzivno takmičenje u košarci učenika osnovnih škola\nPrijedor, 19. novembra\nU Centru "Sunce" u Prijedoru, gdje se školuju djeca sa poteškoćama u razvoju, danas je održano takmičenje u košarci u okviru projekta "Razvoj školskog sporta" u kojem, osim škole domaćina, učestvuju i osnovne škole "Mladen Stojanović" LJubija i "Vuk Karadžić" Omarska.\nZamjenik gradonačelnika Prijedora Aleksandar Miljuš rekao je da se podrškom ovom projektu grad Prijedor prezentuje kao neko ko ulaže u školski sport i da su, zahvaljujući tome, danas okupljene ekipe iz Omarske, LJubije i škole domaćina koje će se predstaviti u košarci.\n"Posebno nam je drago što se održava u Centru `Sunce` jer je to ustanova koja posvećuje pažnju razvoju omladine koja teži ka inkluzivnom razvoju", rekao je Miljuš novinarima u Prijedoru.\nOn je dodao da je grad Prijedor obezbijedio 2.270 KM za ovo takmičenje i sportsku opremu.\n"Grad će uvijek podržavati razvoj školskog sporta, a ovo je važna manifestacija jer djecu sa posebnim potrebama treba na neki način uključiti u društvene tokove", poručio je Miljuš.\nDirektor Centra "Sunce" Slađana Radaković rekla je da je ovaj sportski događaj osmišljen tako da učenici iz redovnih škola gostuju kod učenika sa smetnjama u razvoju koji su članovi sportske sekcije.\n"Cilj takmičenja jeste prvenstveno širenje prijateljstva, razvoj školskog sporta i zdravih stilova života, kao i rušenje stereotipa i diskriminacije, te predrasuda o djeci sa smetnjama u razvoju. Mislim da je ovo pravi primjer inkluzije u praksi i da ovakav način rada treba da bude tradicija", naglasila je Radakovićeva.\nOna ja podsjetila da grad pomaže ovom centru godinama, da je za djecu jednako važno druženje, ali i odlazak na sportska takmičenja u jednoobraznoj opremi i da je i ovaj projekat jedan od dokaza da štićenici "Sunca" nisu izolovani od lokalne zajednice.\nKošarka osnovna škola djeca sa posebnim potrebama takmičenje


Hapšenje Mladića šansa za novi početak – Informer\nDr Zlatko Lagumdžija pozdravlja hapšenje Ratka Mladića kao veliki korak ka ispunjenju pravde za sve žrtve genocida, zločina protiv čovječnosti i ratnih zločina počinjenih u Bosni i Hercegovini između 1992. i 1995. godine, za što već postoje pravosudno utvrđene činjenice i presude na Međunarodnom sudu za bivšu jugoslaviju u Hagu.\nHapšenje Ratka Mladića, optuženog između ostalog za genocid u Srebrenici i zločine počinjene tokom opsade Sarajeva je čin kojim se zatvara jedno poglavlje i predstavlja šansu za novi početak u odnosima država nastalih raspadom bivše Jugoslavije.\nOvo je prvi i ujedno najteži korak u suočavanju sa činjenicama vezanim za odgovornost Srbije za zločine počinjene na teritoriji Bosne i Hercegovine tokom devedesetih godina prošlog stoljeća. Lagumdžija očekuje da Mladić u najkraćem mogućem roku bude izručen Međunarodnom sudu u Haagu.\nEvidentno je da će Hrvatska za manje od dvije godine biti punopravna članica EU, dok današnje hapšenje dodatno ubrzava put Srbije, koja je i danas ispred BiH, ka Evropskoj Uniji.\nNadam se da će hapšenje i izručenje generala Mladića otrijezniti one političke snage u BiH koji negiraju genocid u Srebrenici i ostale zločine u BiH i da će ih okrenuti ka ispunjavanju kriterija i kreiranju institucija koje su BiH potrebne za ubrzani put ka punopravnom članstvu u NATO i EU.\nHapšenje Mladića pokazuje da nijedna zemlja i nijedan narod ne mogu biti talac jednog čovjeka. Krajnje je vrijeme da svi zajedno okrenemo novi list i krenemo naprijed, stoji u saopštenju SDP-a BiH.


Stabilno - Blic Online\nRAZVEDRAVANJE NA HALKIDIKIJU, KIŠA NA JUGU Grčku je pogodilo nezapamćeno nevreme, a evo kakva je PROGNOZA ZA NAREDNE DANE u omiljenim letovalištima\nNezapamćeno nevreme u Grčkoj juče je odnelo sedam života, a najmanje je još 100 ljudi povređeno. Grčki mediji najavljuju nove padavine, kao i mogućnost pojave oluje u severnim i istočnim delovima koja će se zatim preseliti na jug zemlje.\nUDES NA GAZELI Povređena deca stabilno, na posmatranju\nDvoje dece koja su sinoć povređena u udesu na Gazeli, u stabilnom su stanju i nalaze se u Institutu za majku i dete na posmatranju, saopštili su za "Blic" iz ove bolnice.\nDinar stabilan, kurs danas 117,9615\nZvanični srednji kurs dinara iznosi danas 117,9615 dinara za evro, što je neznatna promena u odnosu na utorak, objavila je Narodna banka Srbije.\nVulin: VBA ne prati nikoga zbog političkog delovanja\nMinistar odbrane Aleksandar Vulin izjavio je danas da Vojno bezbednosna agencija (VBA) ne prati nikoga i ne vodi računa ni o čijem političkom delovanju.\nUrednik "Vranjskih" Vukašin Obradović prekinuo štrajk glađu\nGlavni i odgovorni urednik i direktor nedeljnika "Vranjske" Vukašin Obradović prekinuo je štrajk glađu na preporuku lekara, prenosi N1.\nVRELO LETO IZA NAS Do kraja sedmice sunčano i stabilno vreme u BiH, a od vikenda PONOVO PROMENA\nNakon dugog perioda ekstremno visokih temperature, protekla dva dana u BiH preovladava osetno svežije i nestabilno vreme. Narednih dana će, sudeći prema najavama meteorologa, biti sunčano i stabilno vreme, ali od vikenda se ponovo očekuje promena.\nStanković: Situacija na jugu Srbije je stabilna, nema naznaka da može da bude bezbednosnih problema\nPredsednik vladinog Koordinacionog tela za opštine Preševo, Bujanovac i Medveđa Zoran Stanković izjavio je da je situacija na jugu Srbije stabilna, da nema međunacionalnih sukoba, niti indicija da može doći do pogoršanja bezbednosne situacije.\nBanjaluka: Povređeni maloletnici stabilno\nDvojica maloletnina teško su povređena u saobraćajnoj nesreći koja se juče poslepodne dogodila u banjalučkom naselju Saračica.\nStandard i Purs promenila kreditni izgled Srbije na stabilni\nAgencija za ocenu kreditnog rejtinga Standard i Purs promenila je kreditni izgled Srbije sa negativnog na stabilni, dok je kreditni rejting zadržan na nivou BB minus, saopšteno je iz Ministarstva finansija.\nEPIDEMIJA U ČAČKU Stanje četvoro obolelih iz staračkog doma stabilno\nStanje četvoro pacijenata zaražena crevnim bolestima u Domu za stare “Pero Marić” koji su smešteni na infektivno odeljenje bolnice u Čačku je za sada stabilno, rekao je dr Aksentije Tošić iz Zavoda za javno zdravlje.\nPredrag Marić: U svim kriznim područjima stabilno\nNačelnik Štaba za vanredne situacije Ministrarstva unutrašnjih poslova Srbije Predrag Marić rekao je danas da je situacija u svim kriznim područjima u Srbiji stabilna i da nema opasnosti od novih poplava.


Konkurs za stipendiju Elizabet Nojfer\nMeđunarodna ženska medijska fondacija (IWMF) raspisala je konkurs za stipendiju “Elizabet Nojfer” (The Elizabeth Neuffer Fellowship) za novinarke koje izveštavaju o ljudskim pravima i socijalnoj pravdi. Stipendija podrazumeva mogućnost istraživanja u Centru za međunarodne studije Instituta za tehnologiju Masačusets i drugim bostonskim centrima, kao i...\nNovinar u kućnom pritvoru\nJedan američki televizijski novinar kaženjen je sa šest meseci kućnog pritvora jer je odbio da otkrije izvor za izveštaj o korupciji, javili su danas mediji. Novinar Džim Tarikani (Jim Taricani) odbio je nalog okružnog sudije Ernesta Toresa da otkrije ko mu je dostavio video-snimak Federalnog istražnog biroa (FBI) na kojem se vidi kako lokalni funkcioner prima...\nU Leskovcu napadnuta novinarka\nDopisnica “Večernjih novosti” iz Leskovca Daliborka Miljković napadnuta je danas u kineskom tržnom centru u tom gradu, kada je, u nameri da proveri učestale žalbe građana, zatražila račun za kupljenu robu. Miljkovićeva je rekla agenciji Beta da ju je napala radnica jednog lokala, kada je htela na licu mesta da proveri žalbe Leskovčana da trgovci...\nKurs za novinare iz Sandžaka\nInstitut za izveštavanje o ratu i miru (IWPR) danas je u Novom Pazaru započeo kurs za novinare iz Sandžaka. Tromešecnu obuku o međunarodnim standardima za šest odabranih polaznika vodiće iskusni novinar, pisac i urednik IWPR-a za Balkan Markus Taner i Dragana Nikolić-Solomon, direktor IWPR-a za Srbiju. “Izuzetno sam zadovoljna početkom”, rekla je u...\nMedijski simpozijum u Pragu\nMedijski simpozijum o Međunarodnom krivičnom sudu, na kojem će učestvovati urednici i novinari, aktivisti u oblasti ljudskih prava i stručnjaci za međunarodno pravo i ratne zločine, biće održan od 27. do 29. januara u Pragu. Simpozijum je namenjen predstavnicima medija iz zemalja Višegradske četvorke, sa Balkana, kao i iz Ukrajine i Belorusije, saopštio je...\nRatna opcija u Lokal presu\nOsnivač i vlasnik valjevske Revije “Kolubara”, Zdravko Ranković, uputio je danas protest Upravnom odboru Asocijacije lokalnih nezavisnih medija “Lokal pres” zbog prijema valjevskog nedeljnika “Napred” u to udruženje. U izjavi agenciji Beta, Ranković kaže da je na jučerašnoj skupštini “Lokal presa” u Beogradu načinjen...\nUbrzati transformaciju RTVNS\nVojvođanski sekretar za informacije Milorad Đurić izjavio je danas da je “neophodno ubrzati transformaciju” Radio televizije Novi Sad (RTVNS) u pokrajinski javni servis, saopšteno je iz sekretarijata za informisanje. Đurić je, navodi se u saopštenju, tokom razgovora sa predstavnicima nacionalnih saveta Slovaka, Rusina, Ukrajinaca, Bunjevaca, Roma i Rumuna...\nBez eksplicitnih slika žrtava\nZbog sve učestalijeg pojavljivanja eksplicitnih slika žrtava kriminala i drugih vrsta nasilja u medijima u Srbiji, Misija OEBS-a u SCG pozvala je danas sve profesionalce i druge relevantne institucije u Srbiji da se što pre i najodgovornije pozabave tim pitanjem. S obzirom da je Misija OEBS-a ubeđena da su slobodni, nezavisni i snažni mediji presudni za stabilnu i...\nIzazovi za domaće medije\nRavnoteža između potrebe opstanka na tržištu i poštovanja profesionalnih normi novinarstva jedan je od najvećih izazova za domaće medije i čest razlog spora uredništva i vlasnika novina, zaključili su večeras na tribini u Medija centru u Beogradu urednici više beogradskih javnih glasila. Direktor i glavni i odgovorni urednik “Večernjih novosti”...\nOEBS kritikuje smene u lokalnim medijima\nMisija OEBS-a u Srbiji i Crnoj Gori pozvala je lokalne vlasti u Srbiji da se uzdrže od politički motivisanih promena u upravama lokalnih medija, koje bi mogle da ugroze nezavisnost uređivačke politike. “Misija OEBS želi da pozove lokalne vlasti da se uzdrže od bilo kakvih postupaka koji bi mogli da ove medije spreče da ispune svoju ulogu i obaveze prema zajednicama...\nKritika zbog načina izveštavanja\nMinistar za socijalna pitanja Slobodan Lalović i predsednik Nacionalnog saveta romske manjine Vitomir Mihajlović kritikovali su danas medije zbog načina izveštavanja o aferi trgovine decom u Aleksincu. Niška policija saopštila je u utorak imena roditelja, osumnjičenih da su za 1.250 evra prodali svoje petoro dece, koja su potom bila primorana da prose u Nišu, Aleksincu...\nKompletirana lista kandidata\nZa jednog člana Radiodifuznog saveta Skupština Vojvodine predložila je dva kandidata: Gorana Karadžića, diplomiranog menadžera medija i Dušana Marinkovića, dr socioloških nauka. Ovo je juče konstatovao Odbor Skupštine Srbije za kulturu i informisanje koji je za danas zakazao novu sednicu posvećenu spornoj kandidaturi Ljiljane Đurđevac koju je odbor ranije...\nLilić tužio Večernje novosti\nBivši predsednik SR Jugoslavije Zoran Lilić podneo je krivičnu prijavu zbog klevete protiv direktora i glavnog i odgovornog urednika “Večernjih novosti” Manojla Vukotića, saopštio je Lilićev advokat Svetozar Vujačić. Kako se navodi u saopštenju, “Novosti” su 6. decembra ove godine na naslovnoj strani objavile “morbidnu neistinu”...\nPenzionisan glavni urednik Tanjuga\nUpravni odbor Novinske agencije Tanjug razrešio je danas dužnosti glavnog i odgovornog urednika Agencije Slobodana Vukovića pošto je on zatražio da bude penzionisan. Kako prenosi Radio-televizija Srbije, Vuković je naveo da je u prethodnih 14 meseci imao dobru saradnju sa čelnicima Agencije. ...\nMILOŠ ĐAJIĆ: Borba protiv orbanizacije 15. October 2018.\nPočelo suđenje po tužbi zaposlenih protiv RTV-a 15. October 2018.


Bocan-Harčenko uručio premijerki poziv za učešće na Međunarodnom eksportnom forumu - Izazov\nRadio-televizija Srbije\t 15. novembra 2021. 16:21\nAmbasador Bocan-Harčenko uručio je predsednici Vlade poziv ruskog premijera Mihaila Mišustina za učešće na Međunarodnom eksportnom forumu, koji se 10. decembra održava u Moskvi, saopštila je Vlada Srbije.\nIstakao je da će ovogodišnji forum, na kojem će Srbija učestvovati kao zemlja partner, biti posvećen izvoznicima, ekspertima, zvaničnicima i razvojnim institucijama i aktuelnim pitanjima o mogućnostima povećanja izvoza.\nPremijerka Brnabić zahvalila je na pozivu za učešće na ovoj važnoj međunarodnoj platformi i istakla da Srbija pridaje izuzetan značaj unapređenju, kako ekonomskih, tako i sveukupnih odnosa sa Rusijom, kao važnim strateškim i jednom od najznačajnijih ekonomskih partnera Srbije.\nKada je reč o aktuelnoj epidemiološkoj situaciji, ambasador Rusije obavestio je predsednicu Vlade da je Rusija započela korišćenje nove vakcine protiv koronavirusa "Sputnjik lajt" u cilju što efikasnije borbe protiv virusa.\nU svetlu predstojeće posete Moskvi, predsednica Vlade i ambasador Rusije zaključili su da tradicionalno partnerstvo i iskrene veze dva naroda predstavljaju obostranu obavezu naših država da budu i dalje posvećene unapređenju i širenju bilateralnih odnosa, kroz susrete zvaničnika na najvišem nivou i građenje partnerskih odnosa.